CELEX: 52019PC0171
Language: ro
Date: 2019-04-10
Title: Propunere de DECIZIE A CONSILIULUI privind încheierea Protocolului privind punerea în aplicare a Acordului de parteneriat în domeniul pescuitului dintre Comunitatea Europeană și Republica Guineea-Bissau (2019-2024)

COMISIA EUROPEANĂ
            Bruxelles, 10.4.2019
            COM(2019) 171 final
            2019/0090(NLE)
            Propunere de
            DECIZIE A CONSILIULUI
            privind încheierea Protocolului privind punerea în aplicare a Acordului de parteneriat în domeniul pescuitului dintre Comunitatea Europeană și Republica Guineea-Bissau (2019-2024)
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               
                  La 15 aprilie 2008, a intrat în vigoare acordul de parteneriat în domeniul pescuitului dintre Comunitatea Europeană și Republica Guineea-Bissau (denumit în continuare „acordul”). Ultimul protocol la acord a intrat în vigoare la 24 noiembrie 2014 și a expirat la 23 noiembrie 2017. 
               
               
                  Pe baza directivelor de negociere pertinente
                     1
                  , Comisia a purtat negocieri cu guvernul Republicii Guineea-Bissau, în scopul încheierii unui nou protocol la Acordul de parteneriat în domeniul pescuitului dintre Comunitatea Europeană și Republica Guineea-Bissau
                     2
                  . După încheierea acestor negocieri, a fost parafat un nou protocol, la 15 noiembrie 2018. Protocolul acoperă o perioadă de cinci ani de la data aplicării sale provizorii, și anume de la data la care a fost semnat, așa cum se prevede la articolul 16.
               
            
            
               •Coerența cu dispozițiile existente în domeniul de politică
            
            
               
                  În conformitate cu prioritățile reformei politicii în domeniul pescuitului
                     3
                  , noul protocol oferă navelor Uniunii posibilități de pescuit în apele Guineei-Bissau, pe baza celor mai bune avize științifice disponibile și în conformitate cu recomandările Comisiei Internaționale pentru Conservarea Tonului din Oceanul Atlantic (ICCAT). Acest nou protocol ține cont de rezultatele unei evaluări a protocolului anterior (2014-2017) și ale unei evaluări prospective privind necesitatea încheierii unui nou protocol. Ambele evaluări au fost realizate de experți externi. Protocolul va permite, de asemenea, Uniunii Europene și Republicii Guineea-Bissau să colaboreze mai strâns în vederea promovării unei exploatări responsabile a resurselor piscicole din apele Guineei-Bissau și a sprijinirii eforturilor Guineei-Bissau de a-și dezvolta economia albastră, în interesul ambelor părți. 
               
            
            
               Protocolul prevede posibilități de pescuit pentru următoarele categorii:
            
            
               (a)traulere congelatoare pentru creveți;
            
            
               (b)traulere congelatoare pentru pește și cefalopode;
            
            
               (c)traulere pentru pești pelagici mici;
            
            
               (d)nave de pescuit ton congelatoare cu plasă-pungă și nave de pescuit cu paragate;
            
            
               (e)nave de pescuit ton cu platformă și paragate.
            
            
               În ceea ce privește primele trei categorii, posibilitățile de pescuit sunt exprimate în eforturi de pescuit (TRB) pentru primii doi ani și în limită de captură (TAC) pentru ultimii trei ani.
            
            
               •Coerența cu alte politici ale Uniunii
            
            
               
                  Negocierea unui nou protocol la Acordul de parteneriat în domeniul pescuitului încheiat cu Guineea-Bissau face parte din acțiunea externă a UE față de țările ACP și ține seama în special de obiectivele Uniunii în ceea ce privește respectarea principiilor democratice și a drepturilor omului.
               
               
            
            
               2.TEMEIUL JURIDIC, SUBSIDIARITATEA ȘI PROPORȚIONALITATEA
            
            
               •Temeiul juridic
            
         
         
            
               Temeiul juridic ales este Tratatul privind funcționarea Uniunii Europene, articolul 43 alineatul (2), care stabilește politica comună în domeniul pescuitului, și articolul 218 alineatul (6) litera (a) punctul (v), care stabilește etapa relevantă a procedurii de negociere și de încheiere a acordurilor între Uniune și țările terțe. 
            
            
               •Subsidiaritate (în cazul competențelor neexclusive)
            
            
               Propunerea intră în sfera competenței exclusive a Uniunii Europene.
            
            
               •Proporționalitatea
            
            
               Propunerea este proporțională cu obiectivul de stabilire a unui cadru de guvernanță juridic, economic, social și de mediu pentru activitățile de pescuit desfășurate de navele Uniunii în apele țărilor terțe, astfel cum se prevede la articolul 31 din Regulamentul privind politica comună în domeniul pescuitului. Ea respectă aceste dispoziții, precum și cele referitoare la asistența financiară acordată țărilor terțe, prevăzute la articolul 32 din regulamentul menționat. 
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Evaluări ex post/verificări ale adecvării legislației existente
            
            
               În 2016, Comisia a efectuat o evaluare ex post a actualului protocol la Acordul de parteneriat în domeniul pescuitului dintre Uniunea Europeană și Guinee-Bissau, precum și o evaluare ex ante a unei eventuale reînnoiri a protocolului. Concluziile evaluării sunt prezentate într-un document de lucru separat
                  4
               .
            
            
               Evaluarea a concluzionat că sectorul pescuitului de ton din UE are un puternic interes să pescuiască în Guineea-Bissau și că reînnoirea protocolului ar contribui la consolidarea monitorizării, a controlului și a supravegherii și la îmbunătățirea guvernanței activităților de pescuit din regiune. 
            
            
               •Consultarea părților interesate
            
            
               
                  În cadrul evaluării au fost consultate statele membre, reprezentanți ai sectorului, organizații internaționale ale societății civile, precum și administrația pescuitului și reprezentanți ai societății civile din Guineea-Bissau. Au avut loc consultări și în cadrul Consiliului consultativ pentru flota de lungă distanță.
               
            
            
               •Obținerea și utilizarea expertizei
            
            
               Comisia a apelat la un consultant independent pentru a efectua evaluările ex post și ex ante, în conformitate cu dispozițiile articolului 31 alineatul (10) din Regulamentul privind politica comună în domeniul pescuitului. 
            
            
               4.IMPLICAȚII BUGETARE
            
            
               Contribuția financiară anuală a Uniunii Europene este de 15 600 000 EUR și se bazează pe:
            
            
               a) o sumă anuală pentru accesul la resursele piscicole, pentru categoriile prevăzute în protocol, stabilită la 11 600 000 EUR pe an pe întreaga durată a protocolului.
            
            
               b) un sprijin pentru dezvoltarea politicii sectoriale în domeniul pescuitului și a economiei albastre în Guineea-Bissau, în valoare de 4 000 000 EUR pe an pe întreaga durată a protocolului. Acest sprijin răspunde obiectivelor politicii naționale în materie de gestionare sustenabilă a resurselor piscicole continentale și maritime pe întreaga durată a protocolului.
            
            
               Suma anuală pentru creditele de angajament și de plată este stabilită în cursul procedurii bugetare anuale, inclusiv linia de rezervă pentru protocoalele care nu sunt încă în vigoare la începutul anului
                  5
               .
            
            
               2019/0090 (NLE)
            
            
               Propunere de
            
         
         
            
               DECIZIE A CONSILIULUI
            
            
               privind încheierea Protocolului privind punerea în aplicare a Acordului de parteneriat în domeniul pescuitului dintre Comunitatea Europeană și Republica Guineea-Bissau (2019-2024)
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatul (6) litera (a) punctul (v) și cu articolul 218 alineatul (7),
            
            
               având în vedere propunerea Comisiei Europene,
            
            
               având în vedere aprobarea Parlamentului European
                  6
               ,
            
            
               întrucât:
            
            
               (1)La 17 martie 2008, Consiliul a adoptat Regulamentul (CE) nr. 241/2008
                  7
                privind încheierea acordului de parteneriat în domeniul pescuitului între Comunitatea Europeană și Republica Guineea-Bissau (denumit în continuare „acordul”)
                  8
               , acord intrat în vigoare la 15 aprilie 2008, care ulterior a fost reînnoit tacit și care este încă în vigoare.
            
            
               (2)Ultimul protocol la acord a expirat la 23 noiembrie 2017.
            
            
               (3)Comisia a negociat, în numele Uniunii Europene, un nou protocol privind punerea în aplicare a acordului (denumit în continuare „protocolul”). După încheierea negocierilor, protocolul a fost parafat la 15 noiembrie 2018.
            
            
               (4)În conformitate cu Decizia 2019/.../UE a Consiliului
                  9
               , protocolul a fost semnat la data de [se introduce data semnării].
            
            
               (5)Protocolul se aplică cu titlu provizoriu de la data semnării.
            
            
               (6)Obiectivul protocolului este de a permite Uniunii Europene și Republicii Guineea-Bissau să colaboreze mai strâns în vederea promovării unei politici sustenabile în domeniul pescuitului, a unei exploatări responsabile a resurselor piscicole din apele Guineei-Bissau și a eforturilor Guineei-Bissau de a dezvolta o economie albastră.
            
            
               (7)Protocolul ar trebui să fie aprobat în numele Uniunii.
            
            
               (8)Articolul 10 din acord instituie o comisie mixtă însărcinată cu monitorizarea aplicării acordului. În plus, comisia mixtă poate aproba anumite modificări ale protocolului. Pentru a facilita aprobarea modificărilor respective, Comisia ar trebui să fie împuternicită să le aprobe, sub rezerva îndeplinirii unor condiții specifice, conform unei proceduri simplificate,
            
            
               ADOPTĂ PREZENTA DECIZIE:
            
            
               Articolul 1
            
            
               Protocolul privind punerea în aplicare a Acordului de parteneriat în domeniul pescuitului dintre Comunitatea Europeană și Republica Guineea-Bissau (2019-2024) (denumit în continuare „protocolul”) se aprobă în numele Uniunii.
            
            
               Textul protocolului este anexat la prezenta decizie sub forma anexei I.
            
            
               Articolul 2
            
         
         
            
               În conformitate cu dispozițiile și condițiile stabilite în anexa II la prezenta decizie, Comisia este împuternicită să aprobe, în numele Uniunii, modificările aduse protocolului adoptate de comisia mixtă instituită în temeiul articolului 10 din acord.
            
            
               Articolul 3
            
            
               Președintele Consiliului desemnează persoana sau persoanele împuternicite să efectueze, în numele Uniunii, notificările prevăzute la articolul 17 din protocol, prin care se exprimă consimțământul Uniunii de a-și asuma obligații în temeiul protocolului.
            
            
               Articolul 4
            
            
               Prezenta decizie intră în vigoare în ziua următoare datei publicării în Jurnalul Oficial al Uniunii Europene.
            
            
               Adoptată la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        Adoptate de Consiliul Mediu la 28 februarie 2017.
               
               
                  
                     (2)
                  
                        JO L 342, 17.12.2007, p. 5.
               
               
                  
                     (3)
                  
                        JO L 354, 28.12.2013, p. 22.
               
               
                  
                     (4)
                  
                        SWD (2017) 19 final, 18.1.2017
               
               
                  
                     (5)
                  
                        În conformitate cu Acordul interinstituțional privind cooperarea în chestiuni bugetare (2013/C 373/01)
               
               
                  
                     (6)
                  
                        JO C , , p. .
               
               
                  
                     (7)
                  
                        Regulamentul (CE) nr. 241/2008 al Consiliului din 17 martie 2008 privind încheierea acordului de parteneriat în domeniul pescuitului între Comunitatea Europeană și Republica Guineea-Bissau (JO L 75, 18.3.2008, p. 49).
               
               
                  
                     (8)
                  
                        JO L 342, 27.12.2007, p. 5.
               
            
      
    ---documentbreak--- 
      
         
               COMISIA EUROPEANĂ
            Bruxelles, 10.4.2019
            COM(2019) 171 final
            ANEXE
            la Propunerea de
            DECIZIE A CONSILIULUI
            privind încheierea Protocolului privind punerea în aplicare a Acordului de parteneriat în domeniul pescuitului dintre Comunitatea Europeană și Republica Guineea-Bissau (2019-2024)
            
               
         
         
            
               ANEXA 1
                  PROTOCOL PRIVIND PUNEREA ÎN APLICARE A ACORDULUI DE PARTENERIAT ÎN DOMENIUL PESCUITULUI DINTRE COMUNITATEA EUROPEANĂ ȘI REPUBLICA GUINEEA-BISSAU
            
            
               (2019-2024)
            
            
               Articolul 1 
               Perioada de aplicare și posibilitățile de pescuit
            
            
               Posibilitățile de pescuit acordate navelor Uniunii Europene în temeiul articolului 5 din Acordul de parteneriat în domeniul pescuitului sunt stabilite după cum urmează:
            
            
               1.În cursul primului și celui de al doilea an de aplicare a protocolului, posibilitățile de pescuit sunt exprimate printr-un sistem al efortului de pescuit (TRB), după cum urmează:
            
            
               –specii demersale (crustacee, cefalopode și pești) și specii pelagice mici: 
            
            
               (a)traulere congelatoare pentru creveți: 3 700 TRB pe an;
            
            
               (b)traulere congelatoare pentru pește și cefalopode: 3 500 TRB pe an;
            
            
               (c)traulere pentru pești pelagici mici: 15 000 TRB pe an;
            
            
               –specii de mari migratori (speciile enumerate în anexa 1 la Convenția Națiunilor Unite asupra dreptului mării din 1982), exceptând familia Alopiidae, familia Sphyrnidae, precum și următoarele specii: Cethorinus maximus, Rhincodon typus, Carcharodon carcharias, Carcharinus falciformis, Carcharinus longimanus.
            
            
               (a)nave de pescuit ton congelatoare cu plasă-pungă și nave de pescuit cu paragate: 28 de nave;
            
            
               (b)nave de pescuit ton cu platformă și paragate: 13 nave.
            
            
               2.Începând cu al treilea an de aplicare a protocolului, posibilitățile de pescuit vor fi exprimate prin limite de captură pentru fiecare specie (TAC), după cum urmează:
            
            
               –specii demersale (crustacee, cefalopode și pești) și specii pelagice mici: 
            
            
               (a)traulere congelatoare pentru creveți: 2 500 de tone pe an;
            
            
               (b)traulere congelatoare pentru pește: 11 000 de tone pe an;
            
            
               (c)traulere congelatoare pentru cefalopode: 1 500 de tone pe an;
            
            
               (d)traulere pentru pești pelagici mici: 18 000 de tone pe an;
            
            
               –specii de mari migratori (speciile enumerate în anexa 1 la Convenția Națiunilor Unite asupra dreptului mării din 1982), exceptând familia Alopiidae, familia Sphyrnidae, precum și următoarele specii: Cethorinus maximus, Rhincodon typus, Carcharodon carcharías, Carcharinus falciformis, Carcharinus longimanus.
            
         
         
            
               (a)nave de pescuit ton congelatoare cu plasă-pungă și nave de pescuit cu paragate: 28 de nave;
            
            
               (b)nave de pescuit ton cu platformă și paragate: 13 nave.
            
            
               3.Trecerea de la regimul de gestionare a efortului de pescuit (TRB) la un sistem al limitei de captură (TAC) va fi însoțită de punerea în aplicare a sistemului electronic de înregistrare și raportare (Electronic Reporting System – ERS) și de prelucrarea datelor privind capturile, transmise prin acest sistem. În acest scop, înainte de al treilea an de aplicare a protocolului, comisia mixtă va elabora orientări pentru aplicarea uniformă a acestui sistem în cazul tuturor flotelor industriale.
            
            
               4.Alineatele (1) și (2) se aplică sub rezerva dispozițiilor articolelor 8 și 9 din prezentul protocol.
            
            
               Articolul 2
               Durata
            
            
               Prezentul protocol și anexa la acesta se aplică pentru o perioadă de cinci ani, începând din prima zi a aplicării provizorii, în conformitate cu articolul 16, cu excepția cazului în care se notifică denunțarea protocolului în conformitate cu articolul 15.
            
            
               Articolul 3
               Principii
            
            
               1.Cele două părți se angajează să promoveze un pescuit responsabil în zona de pescuit a Guineei-Bissau, bazat pe principiul nediscriminării. Guineea-Bissau se angajează să nu acorde altor flote străine care își desfășoară activitatea în zona de pescuit a Guineei-Bissau și care au aceleași caracteristici și vizează aceleași specii condiții tehnice mai favorabile decât cele prevăzute în prezentul protocol.
            
            
               2.Părțile se angajează să asigure punerea în aplicare a prezentului protocol în conformitate cu articolul 9 din Acordul de la Cotonou în ceea ce privește elementele esențiale referitoare la drepturile omului, la principiile democratice și la statul de drept, precum și elementul fundamental privind buna guvernanță, dezvoltarea durabilă și gestionarea sustenabilă și judicioasă a mediului.
            
            
               3.Părțile se angajează să publice și să facă schimb de informații referitoare la orice acord care permite navelor străine să intre în zona de pescuit a Guineei-Bissau și la efortul de pescuit aferent, în special numărul de autorizații eliberate și capturile efectuate.
            
            
               4.În conformitate cu articolul 5 din acord, navele Uniunii Europene pot desfășura activități de pescuit în zona de pescuit a Guineei-Bissau numai dacă dețin o autorizație de pescuit eliberată în temeiul prezentului protocol, în conformitate cu anexa la acesta.
            
            
               Articolul 4
               Contribuția financiară 
            
            
               1.Pentru perioada menționată la articolul 1 din protocol, contribuția financiară prevăzută la articolul 7 din Acordul de parteneriat în domeniul pescuitului este de 15 600 000 EUR pe an.
            
            
               2.Contribuția financiară include:
            
            
               (a)o sumă anuală de 11 600 000 EUR pentru accesul la resursele piscicole din zona de pescuit a Guineei-Bissau și 
            
            
               (b)o sumă specifică de 4 000 000 EUR pe an pentru sprijinirea politicii sectoriale din domeniul pescuitului a Guineei-Bissau. 
            
            
               3.Suma estimată a redevențelor datorate de armatori în baza autorizațiilor de pescuit eliberate în temeiul articolului 4 din acord și în condițiile prevăzute la capitolul II este de aproximativ 4 milioane EUR. 
            
            
               4.Alineatul (1) se aplică sub rezerva dispozițiilor articolelor 8, 9, 14, 15 și 16 din prezentul protocol.
            
            
               5.Plata contribuției financiare stabilite la alineatul (2) literele (a) și (b) de mai sus se efectuează în termen de maximum 90 de zile de la data aplicării provizorii a protocolului și de maximum 30 de zile de la data aniversară a aplicării provizorii a protocolului pentru anii următori.
            
            
               6.Destinația contribuției financiare menționate la alineatul (2) litera (a) ține de competența exclusivă a autorităților Guineei-Bissau. 
            
         
         
            
               7.Plățile prevăzute la prezentul articol se efectuează într-un cont unic al Trezoreriei publice deschis la Banca Centrală a Guineei-Bissau, ale cărui coordonate sunt comunicate anual de către ministerul responsabil pentru pescuit. Contribuția financiară pentru sprijinul sectorial menționată la alineatul (2) litera (b) se pune la dispoziția Guineei-Bissau într-un cont al Trezoreriei publice. Autoritățile Guineei-Bissau comunică anual Comisiei Europene coordonatele conturilor. 
            
            
               Articolul 5
               Sprijinul sectorial
            
            
               1.Sprijinul sectorial acordat în cadrul prezentului protocol contribuie la punerea în aplicare a strategiei naționale pentru pescuit și economia albastră. El vizează gestionarea sustenabilă a resurselor piscicole și dezvoltarea sectorului, în special prin:
            
            
               –consolidarea monitorizării, a controlului și a supravegherii activităților de pescuit (inclusiv prin instalarea și punerea în funcțiune a sistemului ERS);
            
            
               –consolidarea colectării și prelucrării datelor în scopuri științifice și a capacității de analiză și de evaluare a resurselor piscicole și a activităților de pescuit;
            
            
               –consolidarea capacității actorilor din sectorul pescuitului;
            
            
               –sprijinul pentru pescuitul tradițional;
            
            
               –întărirea cooperării internaționale;
            
            
               –îmbunătățirea condițiilor de export al produselor pescărești și promovarea investițiilor în acest sector;
            
            
               –dezvoltarea infrastructurii relevante pentru pescuit;
            
            
               –sprijinirea economiei albastre și dezvoltarea acvaculturii.
            
            
               2.Comisia mixtă stabilește, în cel mult trei luni de la data intrării în vigoare sau, după caz, de la data aplicării provizorii a prezentului protocol, un program sectorial multianual, precum și modalitățile de aplicare a acestuia, în special:
            
            
               (a)orientările anuale și multianuale conform cărora va fi utilizată contribuția financiară prevăzută la articolul 4 alineatul (2) litera (b);
            
            
               (b)obiectivele anuale și multianuale de atins în vederea promovării pescuitului sustenabil și responsabil, ținând seama de prioritățile exprimate de Guineea-Bissau în cadrul politicii sale naționale în domeniul pescuitului sau în cadrul altor politici relevante, în special în ceea ce privește sprijinirea pescuitului tradițional, supravegherea, controlul și combaterea pescuitului ilegal, nedeclarat și nereglementat (INN), precum și prioritățile în materie de consolidare a capacităților științifice ale Guineei-Bissau în sectorul pescuitului;
            
            
               (c)criteriile și procedurile de evaluare a rezultatelor obținute în fiecare an, inclusiv, dacă este cazul, indicatorii bugetari și financiari care trebuie utilizați în acest scop.
            
            
               3.Orice modificări propuse la programul sectorial multianual trebuie să fie aprobate de ambele părți în cadrul comisiei mixte.
            
            
               4.În fiecare an, Guineea-Bissau prezintă un raport privind stadiul de desfășurare a proiectelor puse în aplicare cu ajutorul finanțării dedicate sprijinului sectorial, raport ce urmează a fi examinat de comisia mixtă. Guineea-Bissau trebuie să prezinte, de asemenea, un raport final înainte de expirarea protocolului. 
            
            
               5.În urma unei evaluări realizate de comisia mixtă, Uniunea Europeană poate revizui sau suspenda, parțial sau total, plata contribuției financiare specifice prevăzute la articolul 4 alineatul (2) litera (b) din prezentul protocol în cazul neexecutării acestei contribuții financiare sau dacă rezultatele obținute nu sunt conforme programării.
            
            
               6.Plata contribuției financiare se reia după consultarea și acordul celor două părți atunci când este justificată de rezultatele punerii în aplicare. Cu toate acestea, plata acestei contribuții financiare nu se poate face după o perioadă mai mare de șase luni de la expirarea protocolului. 
            
            
               7.Părțile asigură vizibilitatea acțiunilor finanțate prin sprijinul sectorial.
            
         
         
            
               Articolul 6
               Cooperarea științifică pentru un pescuit responsabil 
            
            
               1.Cele două părți se angajează să promoveze pescuitul responsabil și să combată pescuitul ilegal, nedeclarat și nereglementat (INN) în zona de pescuit a Guineei-Bissau, bazându-se pe principiul nediscriminării între diferitele flote prezente în aceste ape și pe principiile gestionării sustenabile a resurselor piscicole și a ecosistemelor marine.
            
            
               2.În cursul perioadei care intră sub incidența prezentului protocol, Uniunea Europeană și Guineea-Bissau vor coopera pentru a urmări situația resurselor și a activităților de pescuit din zona de pescuit a Guineei-Bissau. 
            
            
               3.Cele două părți se angajează să promoveze respectarea recomandărilor Comisiei Internaționale pentru Conservarea Tonului din Oceanul Atlantic (ICCAT) și ale Comitetului pentru pescuit în zona central-estică a Atlanticului (CECAF), precum și cooperarea la nivelul subregiunii în ceea ce privește gestionarea responsabilă a pescăriilor, în special în cadrul Comisiei subregionale pentru pescuit (CSRP).
            
            
               4.Părțile se consultă în cadrul comisiei mixte în vederea adoptării, dacă este cazul și de comun acord, a unor măsuri noi privind gestionarea sustenabilă a resurselor piscicole. 
            
            
               Articolul 7
               Comitetul științific comun
            
            
               1.Comitetul științific comun este alcătuit din oameni de știință, numiți în număr egal de fiecare dintre cele două părți. Cele două părți pot să decidă extinderea participării la comitetul științific comun și la observatori, mai ales reprezentanți ai unor organisme regionale de gestionare a pescuitului, cum ar fi CECAF. 
            
            
               2.Comitetul științific comun se întrunește cel puțin o dată pe an, în conformitate cu articolul 4 alineatul (1) din Acordul de parteneriat în domeniul pescuitului. În principiu, reuniunile au loc alternativ în Guineea-Bissau și în Uniunea Europeană. La cererea uneia dintre părți, pot fi convocate și alte reuniuni. Reuniunile sunt prezidate alternativ de cele două părți.
            
            
               3.Printre sarcinile comitetului științific comun se numără în special următoarele activități:
            
            
               (a)să compileze datele referitoare la eforturile de pescuit și la capturile flotelor naționale și străine care își desfășoară activitatea în zona de pescuit a Guineei-Bissau și care pescuiesc speciile vizate de prezentul protocol; 
            
            
               (b)să propună, să urmărească sau să analizeze campaniile anuale de evaluare care contribuie la procesul de evaluare a stocurilor și care permit stabilirea posibilităților de pescuit și a opțiunilor de exploatare ce garantează conservarea resurselor și a ecosistemului lor;
            
            
               (c)pe această bază, să elaboreze un raport științific anual privind activitățile de pescuit care fac obiectul prezentului acord;
            
            
               (d)să emită, din proprie inițiativă sau în urma unei solicitări din partea comisiei mixte sau a uneia dintre părți, avize științifice privind măsurile de gestionare considerate a fi necesare pentru exploatarea sustenabilă a stocurilor și a pescăriilor care fac obiectul prezentului protocol.
            
            
               4.Pe baza recomandărilor și a rezoluțiilor adoptate de ICCAT și având în vedere cele mai bune avize științifice disponibile, precum cele ale CECAF și, după caz, concluziile comitetului științific comun, comisia mixtă adoptă măsuri care vizează gestionarea sustenabilă a speciilor de pești reglementate de prezentul protocol și care afectează activitățile navelor de pescuit ale Uniunii.
            
            
               Articolul 8
               Revizuirea posibilităților de pescuit și a măsurilor tehnice
            
            
               1.În cazul în care Guineea-Bissau decide, în urma unui aviz al comitetului științific comun, să închidă o zonă sau o perioadă de pescuit pentru a aplica o măsură de conservare a resurselor, comisia mixtă se întrunește pentru a analiza motivele acestei decizii, pentru a evalua impactul acestei închideri asupra activității desfășurate de navele UE în baza prezentului acord și pentru a decide luarea unor eventuale măsuri corective. 
            
            
               2.În cazurile prevăzute la alineatul (1), comisia mixtă convine asupra unei reduceri proporționale a contribuției financiare a Uniunii Europene prevăzute în acord și, după caz, asupra unei compensații oferite armatorilor. 
            
            
               3.Închiderea unei zone de pescuit în urma unei decizii a Guineei-Bissau luate pe baza unui aviz științific se va aplica în mod nediscriminatoriu tuturor navelor interesate de această zonă de pescuit, inclusiv navelor naționale și celor care arborează pavilionul unei țări terțe.
            
            
               4.Posibilitățile de pescuit menționate la articolul 1 pot fi revizuite de comun acord în cadrul comisiei mixte, pe baza unei recomandări a comitetului științific comun. În acest caz, contribuția financiară menționată la articolul 4 alineatul (2) litera (a) se ajustează proporțional și pro rata temporis și se aduc modificările necesare la prezentul protocol și la anexa acestuia. 
            
            
               5.Comisia mixtă va avea posibilitatea, în caz de necesitate, să examineze și să adapteze de comun acord dispozițiile referitoare la condițiile de desfășurare a activității de pescuit și la modalitățile de aplicare a prezentului protocol și a anexelor la acesta, inclusiv modalitățile de urmărire a sprijinului sectorial.
            
         
         
            
               Articolul 9
               Pescuitul de explorare și noi posibilități de pescuit
            
            
               1.În cazul în care navele din Uniunea Europeană ar fi interesate să desfășoare activități de pescuit care nu sunt prevăzute la articolul 1 și pentru a testa fezabilitatea tehnică și rentabilitatea economică a noilor activități de pescuit, pot fi atribuite autorizații în vederea desfășurării experimentale a acestor activități, în conformitate cu legislația în vigoare în Guineea-Bissau. În măsura posibilului, pescuitul de explorare se efectuează cu ajutorul expertizei științifice și tehnice locale disponibile. Campaniile de pescuit de explorare au drept scop să testeze fezabilitatea tehnică și rentabilitatea economică a noilor activități de pescuit. 
            
            
               2.În acest scop, Comisia Europeană comunică autorităților Guineei-Bissau cererile de acordare a licențelor de pescuit de explorare pe baza unui dosar tehnic în care sunt menționate:
            
            
               (a)speciile vizate;
            
            
               (b)caracteristicile tehnice ale navei;
            
            
               (c)experiența ofițerilor navei în raport cu activitățile de pescuit în cauză;
            
            
               (d)propunerea referitoare la parametrii tehnici ai campaniei (durată, echipamente, regiuni de explorare etc.);
            
            
               (e)tipul datelor colectate pentru a asigura o monitorizare științifică a impactului acestor activități de pescuit asupra resurselor piscicole și asupra ecosistemelor.
            
            
               3.Autorizațiile de pescuit de explorare se acordă pentru o perioadă de cel mult șase luni. Ele fac obiectul unei plăți a unei redevențe stabilite de autoritățile Guineei-Bissau. 
            
            
               4.Un observator științific din partea statului de pavilion și un observator ales de Guineea-Bissau trebuie să fie prezenți la bord pe toată durata campaniei.
            
            
               5.Capturile autorizate în cadrul campaniei de pescuit de explorare sunt fixate de autoritățile Guineei-Bissau. Capturile efectuate pentru și în cursul campaniei de explorare rămân în proprietatea armatorului. Nu se pot păstra la bord și nu se pot comercializa pești de dimensiune neregulamentară sau a căror capturare nu este autorizată de legislația în vigoare a Guineei-Bissau.
            
            
               6.Rezultatele detaliate ale campaniei sunt comunicate comisiei mixte și comitetului științific comun pentru a fi analizate. 
            
            
               7.În cazul în care navele de pescuit europene ar fi interesate să desfășoare activități de pescuit care nu sunt prevăzute la articolul 1 din prezentul protocol, părțile consultă comitetul științific comun. Părțile convin asupra condițiilor aplicabile acestor noi posibilități de pescuit și aduc modificări prezentului protocol și anexei sale până la expirarea prezentului protocol. Contribuția financiară menționată la articolul 4 alineatul (2) litera (a) din prezentul protocol se mărește în consecință. Redevențele și alte condiții pentru armatori, prevăzute în anexă, se modifică în mod corespunzător.
            
            
               Articolul 10
               Integrarea economică a operatorilor Uniunii Europene în sectorul pescuitului din Guineea-Bissau
            
            
               1.Cele două părți se angajează să promoveze integrarea economică a operatorilor europeni în ansamblul industriei de pescuit a Guineei-Bissau, în special prin crearea de întreprinderi comune și realizarea de infrastructuri.
            
            
               2.Cele două părți cooperează pentru a sensibiliza operatorii europeni din sectorul privat față de oportunitățile comerciale și industriale, în special în materie de investiții directe, pe care le oferă întregul sector al pescuitului din Guineea-Bissau.
            
            
               3.În același scop, Guineea-Bissau va fi în măsură să acorde stimulente operatorilor care se angajează în astfel de investiții. 
            
            
               4.Cele două părți cooperează pentru a identifica oportunități de investiții și instrumente de finanțare pentru punerea în aplicare a acțiunilor sau a proiectelor identificate.
            
            
               5.Comisia mixtă raportează anual cu privire la punerea în aplicare a prezentului articol. 
            
            
               Articolul 11
               Schimbul de informații 
            
         
         
            
               1.Părțile se angajează să acorde prioritate sistemelor electronice pentru schimbul de informații și de documente legate de punerea în aplicare a protocolului. 
            
            
               2.Versiunea electronică a documentelor prevăzute de prezentul protocol este considerată în toate privințele ca fiind echivalentă versiunii pe suport de hârtie.
            
            
               3.Părțile își notifică reciproc fără întârziere orice problemă de funcționare a unui sistem informatic. Informațiile și documentele legate de punerea în aplicare a acordului sunt, în acest caz, înlocuite în mod automat cu versiunea lor pe hârtie, conform dispozițiilor din anexă.
            
            
               Articolul 12
               Confidențialitatea datelor
            
            
               1.Părțile se angajează să trateze în orice moment cu strictețe și în conformitate cu principiile de confidențialitate și de protecție a datelor toate datele cu caracter personal referitoare la nave ale Uniunii Europene și la activitățile de pescuit ale acestora pe care le-au obținut în cadrul acordului.
            
            
               2.Părțile se asigură că sunt făcute publice numai datele agregate referitoare la activitățile de pescuit desfășurate de flota de pescuit a Uniunii Europene în zona de pescuit a Guineei-Bissau, în conformitate cu dispozițiile corespunzătoare ale ICCAT și ale altor organizații regionale și subregionale din domeniul pescuitului. 
            
            
               3.Datele care pot fi considerate confidențiale trebuie utilizate de către autoritățile competente exclusiv pentru punerea în aplicare a acordului și în scopul gestionării, al monitorizării, al controlului și al supravegherii activităților de pescuit.
            
            
               4.În ceea ce privește datele personale transmise de Uniunea Europeană, comisia mixtă poate stabili măsurile de salvgardare și căile de atac adecvate, în conformitate cu Regulamentul general privind protecția datelor.
            
            
               Articolul 13
               Legislația aplicabilă
            
            
               1.Activitățile navelor de pescuit ale Uniunii Europene care operează în apele Guineei-Bissau sunt reglementate de legislația aplicabilă în Guineea-Bissau, exceptând cazul în care Acordul de parteneriat în domeniul pescuitului, prezentul protocol, precum și anexa și apendicele la acesta conțin dispoziții contrare în acest sens. 
            
            
               2.Părțile trebuie să își notifice reciproc, în scris, orice schimbare în politica și legislația lor aplicabile pescuitului. Aceste modificări cu caracter normativ care au impact tehnic asupra activităților de pescuit se aplică navelor Uniunii Europene la sfârșitul unei perioade de trei luni de la data notificării lor oficiale.
            
            
               Articolul 14
               Suspendarea aplicării protocolului
            
            
               1.Punerea în aplicare a protocolului, inclusiv plata contribuției financiare menționate la articolul 4 alineatul (2) literele (a) și (b), poate fi suspendată, după consultare în cadrul comisiei mixte, în cazul în care se aplică cel puțin una dintre următoarele condiții:
            
            
               (a)circumstanțe neobișnuite, altele decât fenomenele naturale, împiedică derularea activităților de pescuit în zona de pescuit a Guineei-Bissau;
            
            
               (b)se produc schimbări semnificative în definirea și punerea în aplicare a politicii de pescuit a uneia sau alteia dintre părți, care afectează dispozițiile prezentului protocol;
            
            
               (c)în cazul declanșării mecanismelor de consultare prevăzute la articolul 96 din Acordul de la Cotonou legate de încălcarea unor elemente esențiale și fundamentale ale drepturilor omului, așa cum sunt definite la articolul 9 din respectivul Acord;
            
            
               (d)dacă Uniunea nu plătește contribuția financiară prevăzută la articolul 4 alineatul (2) litera (a) din alte motive decât cele prevăzute la litera (c) din prezentul alineat; 
            
            
               (e)existența unui litigiu grav și nesoluționat între părți cu privire la interpretarea sau la punerea în aplicare a acordului și a prezentului protocol. 
            
            
               2.Plata contribuției financiare se reia după consultarea și acordul celor două părți de îndată ce s-a revenit la situația anterioară evenimentelor menționate la alineatul (1). Cu toate acestea, plata contribuției financiare specifice prevăzute la articolul 4 alineatul (2) litera (b) nu se poate face după o perioadă mai mare de 6 luni de la expirarea protocolului.
            
            
               3.Autorizațiile de pescuit acordate navelor europene pot fi suspendate în același timp cu suspendarea plății contribuției financiare prevăzute la articolul 4 alineatul (2) litera (a). Dacă autorizațiile sunt redate, valabilitatea lor se prelungește cu o durată egală cu perioada în care au fost suspendate activitățile de pescuit. Toate activitățile navelor de pescuit ale Uniunii Europene în zona de pescuit a Guineei-Bissau vor fi întrerupte în perioada suspendării.
            
         
         
            
               4.Suspendarea aplicării protocolului impune ca partea interesată să își notifice în scris intenția cu cel puțin trei luni înainte de data la care urmează să intre în vigoare suspendarea, cu excepția cazului prevăzut la alineatul (1) litera (c), care are ca rezultat o suspendare imediată. Între timp, părțile inițiază consultări în cadrul comisiei mixte.
            
            
               5.În caz de suspendare, părțile continuă consultările în vederea soluționării pe cale amiabilă a litigiului dintre ele. Atunci când se ajunge la o soluție, aplicarea protocolului este reluată, iar suma contribuției financiare este redusă proporțional și pro rata temporis în funcție de perioada în care a fost suspendată aplicarea protocolului.
            
            
               Articolul 15
               Denunțarea 
            
            
               1.În caz de denunțare a prezentului protocol, partea în cauză notifică în scris celeilalte părți intenția de a denunța protocolul cu cel puțin șase luni înainte de data prevăzută pentru intrarea în vigoare a respectivei denunțări.
            
            
               2.Trimiterea notificării menționate la alineatul anterior antrenează inițierea de consultări între părți.
            
            
               Articolul 16
               Aplicare cu titlu provizoriu
            
            
               Prezentul protocol și anexa la acesta se aplică provizoriu începând de la data semnării.
            
            
               Articolul 17
               Intrare în vigoare
            
            
               Prezentul protocol și anexa la acesta intră în vigoare la data la care părțile își notifică reciproc îndeplinirea procedurilor necesare în acest scop.
            
            
               
            
               ANEXĂ
            
            
               CONDIȚIILE DE DESFĂȘURARE A ACTIVITĂȚILOR DE PESCUIT ÎN ZONA DE PESCUIT A GUINEEI-BISSAU DE CĂTRE NAVELE DIN UNIUNEA EUROPEANĂ
            
            
            
               CAPITOLUL I
            
            
               DISPOZIȚII GENERALE
            
            
            
               1.Desemnarea autorității competente
            
            
               Pentru chestiuni legate de prezenta anexă și în absența unor indicații contrare, toate referințele la Uniunea Europeană (UE) sau la Guineea-Bissau cu privire la o autoritate competentă desemnează:
            
            
               –pentru UE: Comisia Europeană, dacă este cazul, prin intermediul Delegației Uniunii Europene;
            
            
               –pentru Guineea-Bissau: departamentul pentru pescuit din cadrul guvernului.
            
         
         
            
               2.Zona de pescuit autorizată
            
            
               Zona de pescuit autorizată în care navele Uniunii Europene sunt autorizate să pescuiască corespunde zonei de pescuit a Guineei-Bissau, inclusiv partea care reprezintă zona comună dintre Guineea-Bissau și Senegal, în conformitate cu legislația Guineei-Bissau și cu convențiile internaționale relevante la care este parte Guineea-Bissau.
            
            
               Liniile de bază sunt definite de legislația națională.
            
            
               3.Desemnarea unui agent local
            
            
               Cu excepția navelor de pescuit ton, orice navă a Uniunii care dorește să obțină o autorizație de pescuit în temeiul prezentului protocol trebuie să fie reprezentată de un agent rezident în Guineea-Bissau.
            
            
               4.Cont bancar
            
            
               Guineea-Bissau comunică Uniunii Europene, înainte de intrarea în vigoare a protocolului, coordonatele contului său bancar sau ale conturilor sale bancare în care vor trebui vărsate contribuțiile financiare datorate de navele de pescuit în cadrul acordului. Sumele datorate pentru efectuarea transferurilor bancare sunt suportate de armatori. 
            
            
               5.
                     Punctele focale
            
            
               Cele două părți se informează reciproc cu privire la punctele lor focale care permit schimbul de informații cu privire la punerea în aplicare a protocolului, în special în ceea ce privește schimbul de date agregate privind capturile și efortul de pescuit, procedurile referitoare la autorizațiile de pescuit și punerea în aplicare a sprijinului sectorial.
            
            
               
            
            
               CAPITOLUL II
            
            
               AUTORIZAȚII DE PESCUIT
            
            
            
               Secțiunea 1: Proceduri aplicabile
            
            
               1.Condiția prealabilă pentru obținerea unei autorizații de pescuit – nave eligibile
            
            
               Autorizațiile de pescuit menționate la articolul 6 din acord se emit cu condiția ca nava să fie înscrisă în registrul navelor de pescuit al Uniunii Europene și să se conformeze dispozițiilor Regulamentului (UE) nr. 2017/2403 privind gestionarea sustenabilă a flotelor de pescuit externe. Toate obligațiile anterioare legate de armator, de comandant sau de nava însăși, care rezultă din activitățile lor de pescuit în Guineea-Bissau în temeiul acordului, trebuie să fi fost îndeplinite.
            
            
               2.Cererea de acordare a unei autorizații de pescuit
            
            
               Cu cel puțin 40 de zile înainte de data solicitată de începere a validității, UE transmite Guineei-Bissau o cerere de autorizație de pescuit pentru fiecare navă care dorește să pescuiască în temeiul acordului, utilizând în acest sens formularul din apendice. 
            
            
               Pentru fiecare primă cerere de autorizație de pescuit în temeiul protocolului în vigoare sau ca urmare a unei modificări tehnice a navei în cauză, cererea trebuie însoțită de:
            
         
         
            
               (a)dovada plății redevenței forfetare pentru perioada de valabilitate a autorizației de pescuit solicitate,
            
            
               (b)numele și adresa agentului local al navei, dacă acesta există,
            
            
               (c)pentru traulere, dovada plății în avans a contribuției forfetare la cheltuielile aferente observatorului,
            
            
               (d)pentru traulere, atestatul de tonaj autorizat emis de statul de pavilion.
            
            
               La reînnoirea unei autorizații de pescuit în cadrul protocolului în vigoare, pentru o navă ale cărei caracteristici tehnice nu s-au modificat, cererea de reînnoire trebuie să fie însoțită doar de dovada plății redevenței și, după caz, a contribuției forfetare la cheltuielile aferente observatorului.
            
            
               3.Eliberarea autorizației de pescuit
            
            
               Guineea-Bissau emite autorizația de pescuit în original în termen de cel mult 25 de zile de la primirea dosarului de cerere complet și cu cel puțin 15 zile înainte de începutul perioadei de pescuit. Această autorizație se transmite armatorilor:
            
            
               –pentru traulere, prin intermediul agenților, cu o copie către Uniunea Europeană și 
            
            
               –pentru navele de pescuit ton, prin intermediul Delegației Uniunii Europene în Guineea-Bissau.
            
            
               În cazul navelor de pescuit ton, o copie a acestei autorizații de pescuit se trimite imediat, pe cale electronică, de către autoritatea competentă armatorului navei și, dacă este cazul, reprezentantului local al acestuia, cu o copie către Uniunea Europeană. Valabilitatea acestei copii expiră în momentul primirii originalului autorizației de pescuit. Această copie, păstrată la bordul navelor de pescuit ton, este valabilă timp de 40 zile, timp în care este considerată echivalentă cu originalul.
            
            
               În cazul reînnoirii unei autorizații de pescuit pe perioada de aplicare a prezentului protocol, noua autorizație de pescuit trebuie să conțină o trimitere clară la autorizația de pescuit inițială. 
            
            
               UE transmite autorizația de pescuit armatorului sau agentului acestuia. În cazul în care birourile UE sunt închise, Guineea-Bissau poate să elibereze autorizația de pescuit direct armatorului sau agentului acestuia și transmite Uniunii Europene o copie a acesteia.
            
            
               4.Lista navelor autorizate să pescuiască
            
            
               După acordarea autorizației de pescuit, Guineea-Bissau stabilește fără întârziere, pentru fiecare categorie de nave, lista definitivă a navelor autorizate să pescuiască în zona de pescuit a Guineei-Bissau. Această listă se trimite imediat autorității naționale însărcinate cu controlul activităților de pescuit și, pe cale electronică, Uniunii Europene. 
            
            
               5.Perioada de valabilitate a autorizației de pescuit
            
            
               Autorizațiile de pescuit se eliberează pentru trei luni, șase luni sau un an. 
            
            
               Pentru stabilirea începutului perioadei de valabilitate, prin „perioadă anuală” se înțelege:
            
            
               (a)în cursul primului an de aplicare a protocolului, perioada cuprinsă între data la care începe aplicarea provizorie a acestuia și data de 31 decembrie a aceluiași an,
            
            
               (b)ulterior, fiecare an calendaristic complet,
            
            
               (c)în cursul ultimului an de aplicare a protocolului, perioada cuprinsă între 1 ianuarie și data expirării protocolului.
            
         
         
            
               Perioadele de valabilitate de trei luni sau de șase luni încep în prima zi a fiecărei luni. Totuși, valabilitatea autorizațiilor de pescuit nu poate depăși data de 31 decembrie a anului eliberării.
            
            
               6.Păstrarea la bord a autorizației de pescuit
            
            
               Autorizația de pescuit trebuie păstrată în permanență la bordul navei.
            
            
               Cu toate acestea, navele de pescuit ton și navele de pescuit cu paragate plutitoare sunt autorizate să pescuiască încă de la înscrierea lor pe lista provizorie menționată mai sus. Navele respective trebuie să păstreze în permanență la bord lista provizorie până la eliberarea autorizației lor de pescuit.
            
            
               7.Transferul autorizației de pescuit
            
            
               Autorizația de pescuit este stabilită pentru o anumită navă și nu este transferabilă.
            
            
               Totuși, în caz de forță majoră și la cererea Uniunii Europene, autorizația de pescuit se înlocuiește cu o nouă autorizație, eliberată pe numele unei alte nave similare navei înlocuite. 
            
            
               Acest transfer presupune returnarea de către armator sau de către agentul acestuia din Guineea-Bissau a autorizației de pescuit care trebuie înlocuită și eliberarea fără întârziere a autorizației de înlocuire de către Guineea-Bissau. Autorizația de înlocuire se eliberează fără întârziere armatorului sau agentului acestuia de îndată ce este returnată autorizația care trebuie înlocuită, după efectuarea inspecției tehnice în conformitate cu punctul 9 din prezentul capitol. Autorizația de înlocuire este valabilă din ziua returnării autorizației care trebuie înlocuită. 
            
            
               Pentru traulere, dacă tonajul navei înlocuitoare este superior celui al navei înlocuite, suplimentul de redevență va fi calculat proporțional cu diferența de tonaj și cu perioada de valabilitate restantă. Această redevență suplimentară este achitată de armator în momentul transferului autorizației de pescuit.
            
            
               Guineea-Bissau actualizează fără întârziere lista navelor autorizate să pescuiască. Noua listă este comunicată imediat autorității naționale însărcinate cu controlul activităților de pescuit și Uniunii Europene.
            
            
               8.Navele auxiliare
            
            
               La cererea UE, Guineea-Bissau autorizează navele Uniunii Europene titulare ale unei autorizații de pescuit să fie sprijinite de nave auxiliare. Navele auxiliare trebuie să arboreze pavilionul unui stat membru al Uniunii Europene sau să aparțină unei întreprinderi stabilite în Uniunea Europeană; ele nu pot fi echipate pentru a practica pescuitul. 
            
            
               Guineea-Bissau stabilește lista navelor auxiliare autorizate și o comunică fără întârziere autorității naționale însărcinate cu controlul activităților de pescuit și Uniunii Europene. 
            
            
               Navele auxiliare trebuie să dețină o autorizație eliberată în acest scop în conformitate cu legislația Guineei-Bissau, după plata unei redevențe anuale. 
            
            
               9.Inspecția tehnică a traulerelor
            
            
               O dată pe an sau în urma unei modificări a tonajului navei sau atunci când utilizarea altor unelte de pescuit determină o schimbare a categoriei de pescuit, toate traulerele Uniunii Europene trebuie să se prezinte în portul din Bissau pentru o inspecție tehnică, în conformitate cu legislația în vigoare în Guineea-Bissau. 
            
            
               Inspecția tehnică urmărește să verifice conformitatea caracteristicilor tehnice ale navei și ale uneltelor de pescuit aflate la bord, precum și respectarea dispozițiilor referitoare la îmbarcarea marinarilor autohtoni.
            
            
               Guineea-Bissau efectuează inspecția tehnică obligatoriu într-un termen de maximum 48 de ore de la sosirea traulerului în port, cu condiția ca sosirea acestuia să fi fost notificată în prealabil. 
            
            
               La finalul inspecției tehnice, Guineea-Bissau eliberează fără întârziere un certificat de conformitate comandantului navei. 
            
            
               Certificatul de conformitate are o valabilitate de un an. Cu toate acestea, orice schimbare a activității de pescuit dinspre sau înspre categoria creveți presupune obținerea unui nou certificat de conformitate. De asemenea, este nevoie de un nou certificat de conformitate în cazul în care nava părăsește zona de pescuit a Guineei-Bissau pentru o perioadă mai mare de 45 de zile.
            
         
         
            
               Certificatul de conformitate se păstrează în permanență la bordul navei. 
            
            
               Cheltuielile aferente inspecției tehnice sunt suportate de armator și sunt egale cu suma fixată în baremul prevăzut în legislația Guineei-Bissau. Aceste cheltuieli nu pot fi mai mari decât sumele plătite pentru același serviciu de către navele naționale sau navele care arborează pavilionul unei țări terțe.
            
            
               Secțiunea 2: Redevențe și avansuri
            
            
               Valoarea redevenței forfetare se stabilește pentru fiecare categorie de nave în fișele tehnice din apendicele la prezenta anexă. Ea include toate taxele naționale și locale, cu excepția taxelor portuare și a taxelor pentru prestarea de servicii.
            
            
               Atunci când perioada de valabilitate a autorizației de pescuit este mai mică de un an, valoarea redevenței forfetare se ajustează proporțional cu perioada de valabilitate solicitată. Acestei valori i se adaugă, după caz, majorarea datorată pentru perioadele de trei sau șase luni, în funcție de baremele stabilite în fișele tehnice corespunzătoare. 
            
            
               
            
               CAPITOLUL III
            
            
               MĂSURI TEHNICE DE CONSERVARE 
            
            
               Măsurile tehnice aplicabile navelor titulare ale unei autorizații de pescuit în ceea ce privește zonele, uneltele de pescuit și capturile accidentale sunt definite pentru fiecare categorie de pescuit în fișele tehnice din apendicele la prezenta anexă. 
            
            
               Navele de pescuit ton și navele de pescuit cu paragate plutitoare respectă toate recomandările adoptate de ICCAT.
            
            
               CAPITOLUL IV
            
            
               DECLARAREA CAPTURILOR
            
            
               1.Jurnalul de pescuit
            
            
               Comandantul unei nave a Uniunii Europene care desfășoară activități de pescuit în temeiul acordului ține un jurnal de pescuit. În cazul navelor de pescuit ton, jurnalul de pescuit este conform cu rezoluțiile relevante ale ICCAT privind colectarea și transmiterea datelor referitoare la activitățile de pescuit. 
            
            
               Comandantul înscrie în fiecare zi în jurnalul de pescuit cantitatea capturată și deținută la bord din fiecare specie, identificată prin codul alfa 3 al FAO, exprimată în kilograme de greutate în viu sau, după caz, în număr de exemplare. Pentru fiecare specie principală, comandantul menționează, de asemenea, capturile nule. 
            
            
               Dacă este cazul, comandantul înscrie, de asemenea, zilnic în jurnalul de pescuit cantitățile aruncate înapoi în mare din fiecare specie, exprimate în kilograme de greutate în viu sau, după caz, în număr de exemplare.
            
            
               Jurnalul de pescuit se completează în mod lizibil, cu litere majuscule și se semnează de către comandant. 
            
            
               Responsabilitatea pentru exactitatea datelor înregistrate în jurnalul de pescuit îi revine comandantului.
            
            
               2.Declararea capturilor
            
            
               2.1.Primul și al doilea an de aplicare a protocolului, în regim de gestionare a efortului de pescuit 
            
         
         
            
               Comandantul declară capturile navei punând la dispoziția Guineei-Bissau jurnalele de pescuit ale acesteia aferente perioadei de prezență în zona de pescuit a Guineei-Bissau. 
            
            
               Comandantul transmite Guineei-Bissau jurnalele de pescuit la adresa de e-mail comunicată în acest scop. Guineea-Bissau confirmă fără întârziere primirea acestora tot prin poșta electronică.
            
            
               Alternativ, jurnalele de pescuit pot fi transmise, de asemenea, în următoarele moduri:
            
            
               a)în cazul trecerii printr-un port din Guineea-Bissau, se remite originalul fiecărui jurnal de pescuit reprezentantului Direcției generale pentru pescuitul industrial, care confirmă primirea în scris;
            
            
               b)în cazul ieșirii din zona de pescuit a Guineei-Bissau fără a se trece în prealabil printr-un port din Guineea-Bissau, în termen de 14 zile de la sosirea în oricare alt port și, în orice caz, în cel mult 30 de zile de la ieșirea din zona de pescuit a Guineei-Bissau, originalul fiecărui jurnal de pescuit se trimite prin poștă.
            
            
               Comandantul transmite Uniunii Europene o copie a tuturor jurnalelor de pescuit. În cazul navelor de pescuit ton și al navelor cu paragate plutitoare, comandantul transmite, de asemenea, o copie a tuturor jurnalelor de pescuit unuia dintre următoarele institute de cercetări științifice:
            
            
               (a)IRD (Institut de recherche pour le développement)
            
            
               (b)IEO (Instituto Español de Oceanografia) sau
            
            
               (c)IPMA (Instituto Português do Mar e da Atmosféra).
            
            
               În cazul întoarcerii navei în zona Guineei-Bissau în cursul perioadei de valabilitate a autorizației sale de pescuit, este necesară o nouă declarație de activitate și de capturi. 
            
            
               În caz de nerespectare a dispozițiilor prezentului capitol, Guineea-Bissau poate suspenda autorizația de pescuit a navei în cauză până la obținerea declarațiilor lipsă privind capturile și îl poate sancționa pe armatorul navei în conformitate cu legislația națională în vigoare. În caz de recidivă, Guineea-Bissau poate refuza reînnoirea autorizației de pescuit. Guineea-Bissau informează Uniunea Europeană fără întârziere cu privire la orice sancțiune aplicată în acest context.
            
            
               2.2.Începând cu al treilea an de aplicare a protocolului, în regim de gestionare a limitelor de capturi
            
            
               1.Comandantul unei nave de pescuit a Uniunii Europene care desfășoară activități de pescuit în temeiul acordului ține un jurnal de pescuit în conformitate cu rezoluțiile și cu recomandările aplicabile ale ICCAT. Responsabilitatea pentru exactitatea datelor înregistrate în jurnalul de pescuit electronic îi revine comandantului.
            
            
               2.Toate navele de pescuit ale Uniunii care dețin o licență eliberată în temeiul prezentului protocol trebuie să fie echipate cu un sistem electronic (denumit în continuare „sistemul ERS”) capabil să înregistreze și să transmită date referitoare la activitatea de pescuit a navei (denumite în continuare „date ERS”). 
            
            
               3.Modalitățile de comunicare a capturilor sunt următoarele:
            
            
               (a)comandanții tuturor navelor care operează în temeiul prezentului protocol în apele Guineei-Bissau completează în fiecare zi jurnalul electronic de pescuit și îl transmit prin sistemul ERS (apendicele 4) sau, în cazul unei defecțiuni a sistemului, prin e-mail către centrul de monitorizare a pescuitului (CMP) al statului de pavilion și către CMP al Guineei-Bissau în termen de șapte zile de la ieșirea din zona de pescuit. 
            
            
               (b)în jurnalul electronic de pescuit trebuie să se precizeze cantitatea capturată și deținută la bord din fiecare specie, identificată prin codul alfa 3 al FAO, exprimată în kilograme de greutate în viu sau, după caz, în număr de exemplare. Pentru fiecare specie principală, comandantul menționează, de asemenea, capturile nule. El înscrie totodată cantitățile aruncate înapoi în mare din fiecare specie, exprimate în kilograme de greutate în viu sau, după caz, în număr de exemplare.
            
            
               4.Datele ERS sunt transmise de către navă statului său de pavilion, care le pune automat la dispoziția Guineei-Bissau. Statul de pavilion garantează primirea și înregistrarea acestor date într-o bază de date informatică care să permită păstrarea în siguranță a acestor date timp de cel puțin 36 de luni.
            
            
               5.Statul de pavilion și Guineea-Bissau se asigură că dețin echipamentele și programele informatice necesare pentru transmiterea automată a datelor ERS în formatul descris la punctul 3 din apendicele 4. 
            
            
               6.Transmiterea datelor ERS trebuie să utilizeze mijloacele electronice de comunicare gestionate de Comisia Europeană pentru schimburile sub formă standardizată de date privind pescuitul. 
            
         
         
            
               7.În caz de nerespectare a dispozițiilor privind declararea capturilor, Guineea-Bissau poate suspenda autorizația de pescuit a navei în cauză până la obținerea declarațiilor lipsă privind capturile și îl poate sancționa pe armatorul navei în conformitate cu legislația națională în vigoare. În caz de recidivă, Guineea-Bissau poate refuza reînnoirea autorizației de pescuit. Guineea-Bissau informează Uniunea Europeană fără întârziere cu privire la orice sancțiune aplicată în acest context.
            
            
               8.Statul de pavilion și Guineea-Bissau numesc fiecare câte un corespondent ERS care va servi drept punct de contact pentru aspectele legate de punerea în aplicare a apendicelui 4. Statul de pavilion și Guineea-Bissau își comunică reciproc datele de contact ale corespondentului lor ERS și, dacă este cazul, le actualizează fără întârziere.
            
            
               3.Tranziția către un sistem electronic
            
            
               Cele două părți se pun de acord în cadrul comisiei mixte asupra modalităților de tranziție către sistemul electronic de înregistrare și raportare (ERS), prin intermediul căruia navele Uniunii Europene vor înregistra și vor comunica Guineei-Bissau, pe cale electronică, datele aferente operațiunilor de pescuit efectuate în temeiul acordului în conformitate cu dispozițiile din apendicele la prezenta anexă. 
            
            
               Tranziția ar trebui să se încheie cel târziu la începutul celui de-al treilea an de aplicare a protocolului.
            
            
               4.Decontul redevențelor pentru navele de pescuit ton și pentru navele de pescuit cu paragate plutitoare
            
            
               Pe baza declarațiilor privind capturile, Uniunea Europeană stabilește, pentru fiecare navă de pescuit ton și navă de pescuit cu paragate plutitoare, un decont final al redevențelor datorate de navă pentru campania sa anuală din anul calendaristic precedent. 
            
            
               Uniunea Europeană comunică acest decont final Guineei-Bissau și armatorului înainte de data de 31 mai a anului următor celui în care au fost efectuate capturile.
            
            
               Dacă decontul final este superior redevenței forfetare plătite pentru obținerea autorizației de pescuit, armatorul achită fără întârziere soldul datorat Guineei-Bissau. Dacă decontul final este inferior redevenței forfetare, suma reziduală nu poate fi recuperată de către armator.
            
            
            
               CAPITOLUL V
            
            
               DEBARCĂRI ȘI TRANSBORDĂRI
            
            
               1. Debarcarea sau transbordarea capturilor
            
            
               Comandantul unei nave a Uniunii Europene care dorește să debarce sau să transbordeze în portul Bissau capturile efectuate în zona de pescuit a Guineei-Bissau trebuie să notifice reprezentantului Direcției generale pentru pescuitul industrial cu cel puțin 24 de ore înainte de debarcare sau transbordare următoarele informații:
            
            
               (a)denumirea navei de pescuit care trebuie să efectueze debarcarea sau transbordarea;
            
            
               (b)portul de debarcare sau de transbordare;
            
            
               (c)data și ora prevăzute pentru debarcare sau transbordare;
            
            
               (d)cantitatea (exprimată în kilograme de greutate în viu sau, după caz, în număr de exemplare) din fiecare specie care trebuie debarcată sau transbordată (identificată prin codul său alfa 3 al FAO);
            
            
               (e)în caz de transbordare, denumirea navei primitoare.
            
            
               În caz de transbordare, comandantul trebuie să se asigure că nava primitoare este în posesia unei autorizații eliberate de autoritățile competente pentru o astfel de operațiune.
            
         
         
            
               Operațiunea de transbordare trebuie efectuată în rada portului Bissau, ale cărui coordonate geografice vor fi transmise de autoritățile competente comandantului și agentului navei. Transbordarea pe mare este interzisă.
            
            
               Nerespectarea acestor dispoziții atrage aplicarea sancțiunilor prevăzute în acest sens de legislația Guineei-Bissau.
            
            
               2. Contribuția în natură pentru securitatea alimentară
            
            
               Traulerele sunt supuse obligației de a debarca o parte din captura lor în Guineea-Bissau, în scopul asigurării securității alimentare a țării. Debarcările se efectuează după cum urmează:
            
            
               –2,5 tone pe trimestru și pe navă în cazul traulerelor pentru pește/cefalopode;
            
            
               –1,25 tone pe trimestru și pe navă în cazul traulerelor pentru creveți.
            
            
               Pentru a facilita punerea în aplicare a acestei măsuri, contribuțiile per navă pot fi grupate pentru mai multe nave și puse la dispoziție cumulat pentru mai multe trimestre. Debarcările se efectuează în portul Bissau și sunt primite de reprezentantul Direcției generale pentru pescuitul industrial.
            
            
               Direcția generală pentru pescuitul industrial redactează și semnează de fiecare dată un formular de primire a acestor contribuții în natură, pe care îl transmite comandantului.
            
            
               Aceste debarcări pot fi efectuate în conformitate cu dispoziții care urmează a fi stabilite de comun acord de către părți.
            
            
            
               CAPITOLUL VI
            
            
               CONTROLUL ȘI INSPECȚIA
            
            
               1.Intrarea și ieșirea din zona de pescuit
            
            
               Toate intrările și ieșirile din zona de pescuit a Guineei-Bissau ale unei nave a Uniunii Europene titulare a unei autorizații de pescuit trebuie notificate Guineei-Bissau cu 24 de ore înaintea intrării sau ieșirii. Acest termen este redus la patru ore pentru navele de pescuit ton și navele de pescuit cu paragate plutitoare.
            
            
               La notificarea intrării sau a ieșirii, nava comunică, în special: 
            
            
               (a)data, ora și punctul de trecere prevăzute;
                     
            
            
               (b)cantitatea din fiecare specie deținută la bord, identificată prin codul alfa 3 al FAO, exprimată în kilograme de greutate în viu sau, după caz, în număr de exemplare;
            
            
               (c)prezentarea produselor. 
            
            
               Notificarea se efectuează în mod prioritar prin poștă electronică sau, în lipsa acesteia, prin fax sau radio, la o adresă electronică, un număr de apel sau pe o frecvență comunicate de Guineea-Bissau. Guineea-Bissau notifică fără întârziere navelor în cauză și Uniunii Europene orice schimbare a adreselor electronice, a numărului de apel sau a frecvenței de transmitere. 
            
            
               Navele care sunt depistate în timp ce pescuiesc în zona Guineei-Bissau fără a-și fi notificat prezența în prealabil sunt considerate nave care pescuiesc fără autorizație.
            
         
         
            
               2.Mesajele de poziție ale navelor – Sistemul VMS
            
            
               Atunci când se află în zona de pescuit a Guineei-Bissau, navele Uniunii Europene trebuie să fie echipate cu un sistem de monitorizare prin satelit (Vessel Monitoring System – VMS), care asigură comunicarea automată și continuă a poziției lor, la fiecare oră, către FMC al statului lor de pavilion.
            
            
               Sunt interzise deplasarea, deconectarea, distrugerea, deteriorarea sau transformarea într-un sistem neoperațional a sistemului de localizare continuă care utilizează comunicațiile prin satelit, aflat la bordul navei pentru transmiterea datelor, sau modificarea voluntară, deturnarea sau falsificarea datelor emise sau înregistrate de sistemul menționat. 
            
            
               Notificarea mesajului de poziție și a capturilor se face cu prioritate prin sistemul VMS/ERS sau, în cazul unei defecțiuni a acestuia, prin e-mail, fax sau radio. Guineea-Bissau comunică fără întârziere navelor în cauză și Uniunii orice modificare a adresei de e-mail, a numărului de telefon sau a frecvenței de transmisie.
            
            
               Fiecare mesaj de poziție trebuie să conțină:
            
            
               (a)datele de identificare a navei;
            
            
               (b)poziția geografică cea mai recentă a navei (longitudine, latitudine), cu o marjă de eroare mai mică de 500 de metri și cu un interval de încredere de 99 %;
            
            
               (c)
                     data și ora înregistrării poziției;
            
            
               (d)viteza și cursul navei;
            
            
               (e)o configurație care să respecte formatul menționat în apendicele 3.
            
            
               Navele care sunt depistate în timp ce pescuiesc în zona de pescuit a Guineei-Bissau fără a-și fi notificat prezența în prealabil sunt considerate a fi nave care comit o infracțiune.
            
            
               3.Inspecția pe mare sau în port
            
            
               Inspecția pe mare în zona de pescuit a Guineei-Bissau sau în port efectuată asupra navelor Uniunii Europene titulare ale unei autorizații de pescuit se va face de către nave și inspectori din Guineea-Bissau care pot fi identificați în mod clar ca fiind însărcinați cu controlul activităților de pescuit.
            
            
               Înainte de a urca la bord, inspectorii din Guineea-Bissau previn nava Uniunii Europene în legătură cu decizia lor de a efectua o inspecție. Inspecția va fi efectuată de maximum doi inspectori, care trebuie să își dovedească identitatea și calitatea de inspectori înainte de efectuarea inspecției. Ei pot fi însoțiți, dacă este cazul, de reprezentanți ai forțelor de securitate națională din Guineea-Bissau, în conformitate cu dreptul internațional al mării. 
            
            
               Inspectorii din Guineea-Bissau vor petrece la bordul navei Uniunii Europene numai timpul necesar pentru îndeplinirea sarcinilor legate de inspecție. Ei vor desfășura inspecția astfel încât impactul asupra navei, asupra activității de pescuit și asupra încărcăturii sale să fie redus la minimum.
            
            
               Guineea-Bissau poate autoriza inspectori acreditați de Uniunea Europeană să participe la inspecție în calitate de observatori.
            
            
               Comandantul navei Uniunii Europene trebuie să faciliteze urcarea la bord și desfășurarea activității inspectorilor din Guineea-Bissau.
            
            
               La sfârșitul fiecărei inspecții, inspectorii din Guineea-Bissau elaborează un raport de inspecție. Comandantul navei din Uniune are dreptul de a insera observații în raportul de inspecție. Raportul de inspecție se semnează de către inspectorul care l-a întocmit și de către comandantul navei din Uniune.
            
            
               Înainte de părăsirea navei, inspectorii din Guineea-Bissau remit o copie a raportului de inspecție comandantului navei Uniunii. Guineea-Bissau transmite Uniunii o copie a raportului de inspecție în termen de opt zile de la inspecție.
            
            
               4.Controlul capturilor
            
         
         
            
               În primii doi ani de aplicare a protocolului în regim de gestionare a efortului de pescuit, operațiunile de control prin sondaj pentru verificarea conformității capturilor cu informațiile declarate în jurnalele de pescuit se vor efectua prin rotație, o dată pe trimestru, asupra unei treimi dintre traulerele europene autorizate să pescuiască.
            
            
               Fiecare operațiune de control se va efectua la sfârșitul unei campanii de pescuit, cu un preaviz de 24 de ore, și nu va depăși patru ore.
            
            
               Aceste operațiuni se vor derula într-o locație ale cărei coordonate geografice vor fi transmise de autoritățile competente comandantului și agentului navei.
            
            
               Începând cu al treilea an de aplicare a protocolului în regim de gestionare a limitelor de captură (TAC), frecvența operațiunilor de control al capturilor va fi revizuită pentru a se ține seama de introducerea verificării datelor privind capturile prin intermediul sistemului ERS. 
            
            
            
               CAPITOLUL VII
            
            
               ÎNCĂLCĂRI
            
            
               1.Tratamentul aplicat încălcărilor
            
            
               Orice infracțiune comisă de o navă a UE titulară a unei autorizații de pescuit în legătură cu dispozițiile prezentei anexe trebuie menționată într-un raport de inspecție.
            
            
               Semnarea raportului de inspecție de către comandant nu aduce atingere dreptului de apărare al armatorului față de infracțiunea denunțată.
            
            
               2.Reținerea unei nave – reuniune de informare
            
            
               Dacă, în cazul infracțiunii denunțate, legislația națională în vigoare prevede acest lucru, orice navă din UE care a săvârșit infracțiunea poate fi obligată să își înceteze activitatea de pescuit și, în cazul în care nava se află pe mare, să revină într-un port din Guineea-Bissau.
            
            
               Guineea-Bissau notifică Uniunii Europene, în termen de maximum 48 de ore, orice reținere a unei nave a Uniunii Europene, titulară a unei autorizații de pescuit. Această notificare este însoțită de elemente doveditoare cu privire la infracțiunea denunțată.
            
            
               Înainte de a se lua orice măsură împotriva navei, a comandantului sau a încărcăturii, cu excepția măsurilor menite să conserve probele, Guineea-Bissau organizează, la cererea Uniunii Europene, în termen de o zi lucrătoare după notificarea reținerii navei, o reuniune de informare pentru clarificarea faptelor care au condus la reținerea navei și pentru explicarea eventualelor măsuri. La această reuniune de informare poate asista un reprezentant al statului de pavilion al navei. 
            
            
               3.Sancțiunile aplicabile infracțiunilor – procedura de conciliere
            
            
               Sancționarea infracțiunii denunțate este stabilită de Guineea-Bissau în conformitate cu dispozițiile legislației naționale în vigoare.
            
            
               Atunci când soluționarea infracțiunii implică o procedură judiciară și înainte de începerea acesteia, se inițiază o procedură de compromis între Guineea-Bissau și Uniunea Europeană, pentru determinarea termenilor și a nivelului sancțiunii. La această procedură de conciliere poate participa un reprezentant al statului de pavilion al navei. Procedura de conciliere se încheie în cel mult patru zile de la notificarea reținerii navei.
            
            
               4.Procedura judiciară – cauțiunea bancară
            
            
               Dacă procedura de conciliere eșuează și infracțiunea este adusă în fața instanței judiciare competente, armatorul navei aflate în situație de infracțiune depune o cauțiune bancară la o bancă desemnată de Guineea-Bissau, a cărei valoare, stabilită de Guineea-Bissau, acoperă costurile legate de reținerea navei, amenda estimată și eventualele indemnizații compensatorii. Cauțiunea bancară este blocată până la încheierea procedurii judiciare.
            
            
               Cauțiunea bancară se deblochează și se rambursează fără întârziere armatorului după pronunțarea hotărârii:
            
         
         
            
               (a)integral, dacă nu s-a pronunțat nicio sancțiune;
            
            
               (b)în limita soldului restant, dacă sancțiunea constă într-o amendă mai mică decât valoarea cauțiunii bancare.
            
            
               Guineea-Bissau informează Uniunea Europeană cu privire la rezultatele procedurii judiciare în termen de opt zile de la pronunțarea hotărârii.
            
            
               5.Eliberarea navei
            
            
               Nava și comandantul acesteia sunt autorizați să părăsească portul imediat după reglarea sancțiunii prin procedura de conciliere sau după depunerea cauțiunii bancare. 
            
            
            
               CAPITOLUL VIII
            
            
               ÎMBARCAREA MARINARILOR
            
            
               1.Numărul de marinari care se îmbarcă 
            
            
               În perioada de valabilitate a autorizației sale de pescuit, fiecare trauler din Uniunea Europeană îmbarcă marinari din Guineea-Bissau în următoarele limite:
            
            
               (a)cinci marinari, pentru o capacitate mai mică de 250 TRB;
            
            
               (b)șase marinari, pentru o capacitate cuprinsă între 250 și 400 TRB;
            
            
               (c)șapte marinari, pentru o capacitate cuprinsă între 400 și 650 TRB;
            
            
               (d)opt marinari, pentru o capacitate mai mare de 650 TRB.
            
            
               Armatorii navelor Uniunii Europene depun eforturi pentru a îmbarca un număr suplimentar de marinari autohtoni.
            
            
               2.Alegerea marinarilor
            
            
               Autoritățile competente din Guineea-Bissau întocmesc și țin la zi o listă orientativă a marinarilor calificați, care dețin inclusiv certificarea instruirii în domeniul siguranței maritime (conform codului STCW), candidați pentru îmbarcarea pe navele Uniunii Europene. Această listă și actualizările sale periodice sunt comunicate Uniunii Europene. 
            
            
               Lista se întocmește pe baza criteriilor care permit selectarea unor marinari competenți și calificați. Marinarul:
            
            
               (a)deține un pașaport valabil, eliberat de Guineea-Bissau;
            
            
               (b)este titularul și deține un carnet de marinar valabil care atestă că a beneficiat de o formare profesională de bază în domeniul siguranței maritime pentru personalul navelor de pescuit, în conformitate cu standardele internaționale în vigoare; 
            
         
         
            
               (c)are o experiență atestată de lucru pe nave de pescuit industrial;
            
            
               (d)deține un certificat medical valabil care îi atestă capacitatea de a îndeplini sarcini la bordul unor nave de pescuit.
            
            
               Armatorul sau agentul acestuia poate alege de pe această listă marinarii care urmează a fi îmbarcați. El notifică Guineei-Bissau includerea acestora în echipaj.
            
            
               3.Contractele marinarilor
            
            
               Contractul de muncă al marinarilor este întocmit de armator sau de agentul acestuia și de marinar, eventual reprezentat de sindicatul său, în colaborare cu Guineea-Bissau. Contractul precizează, în special, data și portul de îmbarcare. 
            
            
               Contractul garantează marinarului faptul că va beneficia de sistemul de asigurări sociale aplicabil în Guineea-Bissau. Acesta include o asigurare de viață, de sănătate și o asigurare în caz de accident.
            
            
               O copie a contractului se înmânează părților semnatare.
            
            
               Drepturile fundamentale la muncă enunțate în declarația Organizației Internaționale a Muncii (OIM) sunt recunoscute pentru marinarii din Guineea-Bissau. Este vorba în special de libertatea de asociere și de recunoașterea efectivă a dreptului la negociere colectivă al lucrătorilor, precum și de eliminarea discriminării privind ocuparea forței de muncă și profesia.
            
            
               4.Salariile marinarilor
            
            
               Salariile marinarilor din Guineea-Bissau sunt plătite de armatori. Salariul se stabilește înainte de eliberarea autorizației de pescuit, de comun acord între armator sau agentul acestuia și Guineea-Bissau.
            
            
               Salariile nu pot fi mai mici decât salariile echipajelor de pe navele Guineei-Bissau sau decât nivelul stabilit de OIM.
            
            
               5.Obligațiile marinarilor
            
            
               Marinarul trebuie să se prezinte la comandantul navei pe care a fost repartizat, în ziua care precede data îmbarcării menționată în contractul său. Comandantul comunică marinarului data și ora îmbarcării. În cazul în care marinarul nu se prezintă la data și ora prevăzute pentru îmbarcare sau dacă calificările pe care le deține nu corespund așteptărilor comandantului, contractul marinarului este considerat nul și neavenit. El va fi înlocuit de un alt marinar din Guineea-Bissau, fără ca acest lucru să întârzie plecarea navei.
            
            
            
               CAPITOLUL IX
            
            
               OBSERVATORI
            
            
               1.Observarea activităților de pescuit 
            
            
               Navele care dețin o autorizație de pescuit sunt supuse, în temeiul acordului, unui regim de observare a activităților lor de pescuit.
            
            
               În cazul navelor de pescuit ton și al navelor de pescuit cu paragate plutitoare, cele două părți se consultă în cel mai scurt timp cu țările interesate cu privire la stabilirea unui sistem de observatori regionali și la alegerea organizației competente în domeniul pescuitului.
            
            
               Celelalte nave iau la bord un observator desemnat de Guineea-Bissau. În cazul în care observatorul nu se prezintă la ora și locul convenite, el trebuie înlocuit, astfel încât nava să își poată începe activitățile fără întârziere. 
            
         
         
            
               2.Navele și observatorii desemnați
            
            
               În momentul eliberării autorizației de pescuit, Guineea-Bissau informează Uniunea Europeană și armatorul sau agentul acestuia cu privire la navele și la observatorii desemnați, precum și cu privire la durata șederii observatorului la bordul fiecărei nave. Guineea-Bissau informează fără întârziere Uniunea Europeană și armatorul sau agentul acestuia cu privire la orice modificare referitoare la navele și observatorii desemnați.
            
            
               Durata șederii observatorului la bordul navei nu poate depăși intervalul necesar pentru îndeplinirea sarcinilor sale.
            
            
               3.Contribuția financiară forfetară
            
            
               În momentul plății redevenței, armatorul îi plătește Guineei-Bissau, pentru fiecare trauler, o sumă forfetară de 8 000 EUR pe an, ajustată pro rata temporis în funcție de durata autorizației de pescuit a navelor desemnate.
            
            
               4.Salariul observatorului
            
            
               Salariul și contribuția la sistemul de asigurări sociale ale observatorului sunt suportate de Guineea-Bissau.
            
            
               5.Condițiile de îmbarcare
            
            
               La bord, observatorul trebuie tratat ca un ofițer. Cu toate acestea, cazarea la bord a observatorului ține seama de structura tehnică a navei.
            
            
               Cheltuielile de cazare și de hrană la bordul navei sunt suportate de armator. 
            
            
               Comandantul ia toate măsurile care țin de responsabilitatea sa pentru a asigura securitatea fizică și morală a observatorului.
            
            
               Observatorului trebuie să i se pună la dispoziție toate facilitățile necesare pentru îndeplinirea sarcinilor sale. Observatorul trebuie să aibă acces la mijloacele de comunicare, la documentele legate de activitățile de pescuit ale navei, în special la jurnalul de pescuit și la jurnalul de navigație, precum și la părțile navei direct legate de sarcinile sale.
            
            
               6.Obligațiile observatorului
            
            
               Pe toată durata șederii sale la bord, observatorul:
            
            
               (e)ia toate măsurile corespunzătoare pentru a nu întrerupe sau a nu împiedica operațiunile de pescuit;
            
            
               (f)respectă bunurile și echipamentele aflate la bord;
            
            
               (g)respectă confidențialitatea tuturor documentelor aparținând navei.
            
            
               7.Îmbarcarea și debarcarea observatorului
            
            
               Armatorul sau reprezentantul acestuia comunică Guineei-Bissau, cu un preaviz de 10 zile înainte de îmbarcare, data, ora și portul de îmbarcare al observatorului. Dacă observatorul este îmbarcat într-o țară străină, cheltuielile de călătorie ale acestuia până în portul de îmbarcare sunt suportate de armator.
            
            
               Dacă observatorul nu este debarcat într-un port din Guineea-Bissau, armatorul suportă cheltuielile de repatriere a observatorului în Guineea-Bissau în cel mai scurt timp.
            
         
         
            
               8.Sarcinile observatorului
            
            
               Observatorul îndeplinește următoarele sarcini:
            
            
               (a)observă activitățile de pescuit ale navei;
            
            
               (b)verifică poziția navei în timpul operațiunilor de pescuit;
            
            
               (c)efectuează operațiuni în cadrul programelor științifice, inclusiv eșantionarea biologică;
            
            
               (d)consemnează uneltele de pescuit utilizate;
            
            
               (e)verifică datele privind capturile efectuate în zona de pescuit a Guineei-Bissau înregistrate în jurnalul de pescuit;
            
            
               (f)verifică procentajele capturilor accidentale pe baza celor definite în fișele fiecărei categorii și estimează volumul capturilor aruncate înapoi în mare;
            
            
               (g)își comunică observațiile, o dată pe zi, în exercitarea atribuțiilor sale, inclusiv cantitățile de capturi principale și accidentale aflate la bordul navei.
            
            
               9.Raportul observatorului
            
            
               Înainte de a părăsi nava, observatorul prezintă comandantului navei un raport ce cuprinde observațiile sale. Comandantul navei are dreptul de a insera comentarii în raportul observatorului. Raportul se semnează de către observator și de către comandant. Comandantul primește o copie a raportului observatorului. 
            
            
               Observatorul își transmite raportul Guineei-Bissau. Datele referitoare la capturi și la capturile aruncate înapoi în mare sunt comunicate institutului științific din Guineea-Bissau (CIPA) care, după prelucrare și analiză, le prezintă comitetului științific comun definit la articolul 7 din prezentul protocol. O copie a raportului observatorului se transmite, pe cale electronică, Uniunii Europene.
            
            
               Apendice
            
            
               Apendicele 1
                     
                     Formular de cerere de acordare a unei autorizații de pescuit 
            
            
               Apendicele 2
                     
                     Fișe tehnice pe categorii
            
            
               Apendicele 3
                     
                     Sistemul de monitorizare a navelor (VMS)
            
            
               Apendicele 4
                     Punerea în aplicare a sistemului electronic de raportare a activităților de pescuit (sistemul ERS)
            
            
               
            
               Apendicele 1
            
            
               Formular de cerere de acordare a unei autorizații de pescuit
            
         
         
            
               ACORDUL DE PESCUIT GUINEEA-BISSAU – UNIUNEA EUROPEANĂ
            
            
               I.
                     SOLICITANT
            
            
               1.
                     Numele solicitantului:
                     
            
            
               2.
                     Numele organizației de producători (OP) sau al armatorului:
                     
            
            
               3.
                     Adresa OP sau a armatorului:
                     
            
            
               4.
                     Nr. de telefon:
                     Fax:
                     E-mail:
                     
            
            
               5.
                     Numele comandantului:
                     Naționalitatea:
                     E-mail:
                     
            
            
               6.
                     Numele și adresa agentului local:
                     
            
            
               II.
                      IDENTIFICAREA NAVEI
            
            
               7.
                     Denumirea navei:
                     
            
            
               8.
                     Statul de pavilion:
                     Portul de înmatriculare:
                     
            
            
               9.
                     Marcaj exterior:
                      MMSI:
                     Nr. OMI:
                     
            
            
               10.
                     Data înmatriculării pavilionului actual (ZZ/LL/AAAA): .../.../...
            
            
               Pavilionul anterior (dacă este cazul):
                     
            
            
               11.
                     Locul construcției:                              Data (ZZ/LL/AAAA): .../.../...
            
            
               12.
                     Frecvența de apel radio: HF:
                     VHF:
                     
            
            
               13.
                     Nr. de telefon prin satelit:
                     IRCS:
                     
            
            
               III.
                     DETALIILE TEHNICE ALE NAVEI
            
            
               14.
                     Lungimea maximă a navei (în metri):
                     Lățimea maximă (în metri):
                     
            
            
               Tonaj (exprimat în tone brute în sensul Convenției de la Londra):
                     
            
         
         
            
               15.
                     Tip de motor:
                     Puterea motorului (în kW):
                     
            
            
               16.
                     Numărul de membri ai echipajului:
                     
            
            
               17.
                     Modul de conservare la bord:[ ]
                     În gheață
                     [ ] Refrigerare
                     [ ] Mixt
                     [ ] Congelare
            
            
               18.
                     Capacitatea de prelucrare pe zi (24 ore) în tone:
                     
            
            
               Nr. de cale pentru pește: 
                      Capacitatea totală a calelor pentru pește (în m3): 
                     
                     
            
            
               19.
                     VMS. Coordonatele dispozitivului de localizare automată:
            
            
               Constructor:
                     Model:
                     Număr de serie:
                     
            
            
               Versiunea de software:
                     Operatorul de satelit (MCSP):
                     
            
            
               IV.
                     ACTIVITATEA DE PESCUIT
            
            
               20.
                     Unelte de pescuit autorizate:
                     [  ] plase-pungă
                     [  ] paragate
                     [  ] undițe și lansete
            
            
               21.
                     Locul de debarcare a capturilor: 
                     
            
            
               22.
                     Licență solicitată pentru perioada de la (ZZ/LL/AAA) …/…/… până la (ZZ/LL/AAA)…/…/…
            
            
               Subsemnatul, certific prin prezenta că informațiile furnizate în prezenta cerere sunt adevărate, corecte și declarate cu bună credință.
            
            
            
               Întocmit la                              , la data de .../.../
            
            
               Semnătura solicitantului: 
                     
            
            
            
               
            
                     
                        FIȘA 1 
                     
                     
                        CATEGORIA DE PESCUIT 1 – TRAULERE CONGELATOARE PENTRU PEȘTE ȘI CEFALOPODE
                        
                  
               
                     
                        1.
                              Zona de pescuit
                     
                  
               
                     
                        Peste 12 mile marine de la linia de bază, inclusiv zona de gestionare comună dintre Guineea-Bissau și Senegal, care ajunge la nord până la azimut 268°.
                     
                  
               
                     
                        2.
                              Unelte autorizate
                     
                  
               
                     
                        2.1
                              Sunt autorizate traulul clasic cu panouri și alte unelte selective.
                     
                     
                        2.2
                              Sunt autorizate tangoanele.
                     
                     
                        2.3
                              Este interzisă utilizarea tuturor tipurilor de unelte de pescuit, a tuturor mijloacelor sau dispozitivelor care pot obtura ochiurile plaselor sau care au ca efect reducerea acțiunii lor selective. Cu toate acestea, pentru a se evita uzura sau ruperea plasei, este permis să se fixeze, exclusiv sub partea ventrală a sacului traulelor de fund, apărătoare de protecție din plasă sau orice alt material. Aceste apărători sunt fixate doar pe partea anterioară și pe părțile laterale ale sacului traulelor. În ceea ce privește partea dorsală a traulelor, utilizarea dispozitivelor de protecție este permisă cu condiția ca acestea să constea într-o singură bucată de plasă din același material ca și sacul, ale cărui ochiuri alungite măsoară minimum trei sute de milimetri.
                     
                     
                        2.4
                              Este interzisă dublarea firelor, simple sau din sfoară, care formează sacul traulelor.
                     
                  
               
                     
                        3.
                              Dimensiunea minimă autorizată a ochiului de plasă
                     
                  
               
                     
                        70 mm
                     
                  
               
                     
                        4.
                              Capturi accidentale
                     
                  
               
                     
                        Pentru primii doi ani de aplicare a protocolului, navele nu pot avea la bord mai mult de 5 % crustacee din totalul capturilor realizate în zona de pescuit a Guineei-Bissau la sfârșitul unei campanii de pescuit.
                     
                     
                        Începând cu al treilea an de aplicare a protocolului:
                     
                     
                        Traulerele pentru pește nu pot avea la bord mai mult de 5 % crustacee și 15 % cefalopode din totalul capturilor realizate în zona de pescuit a Guineei-Bissau la sfârșitul unei campanii de pescuit. Calmarul (Todarodes sagittatus și Todaropsis eblanae) poate fi capturat și se numără printre speciile țintă.
                     
                     
                        Traulerele pentru cefalopode nu pot avea la bord mai mult de 60 % pește și 5 % crustacee din totalul capturilor realizate în zona de pescuit a Guineei-Bissau la sfârșitul unei campanii de pescuit.
                     
                     
                        Orice depășire a procentajelor de capturi accidentale autorizate este sancționată în conformitate cu legislația Guineei-Bissau.
                     
                     
                        Cele două părți se consultă în cadrul comisiei mixte pentru a conveni cota autorizată pe baza unei recomandări a comitetului științific comun.
                     
                  
               
                     
                        5.
                              Tonaj autorizat/ Redevențe
                     
                  
               
                     
                        5.1
                              Tonajul autorizat (TRB) pentru primii doi ani ai protocolului
                     
                  
                  
                     
                        3 500 TRB pe an
                     
                  
               
                     
                        5.2
                              Redevențele în EUR per TRB pentru primii doi ani ai protocolului
                     
                  
                  
                     
                        282 EUR per TRB pe an
                     
                     
                        În cazul licențelor pe trei luni sau pe șase luni, redevențele sunt calculate pro rata temporis și majorate cu 4 % sau, respectiv, 2,5 %.
                     
                  
               
                     
                        5.3 
                              Tonajul autorizat (TAC) începând cu al treilea an și până la sfârșitul protocolului
                     
                  
                  
                     
                        11 000 de tone pe an pentru peștii demersali
                     
                     
                        1 500 de tone pe an pentru cefalopode
                     
                     
                  
               
                     
                        5.4 
                              Redevențele în EUR pe tonă începând cu al treilea an și până la sfârșitul protocolului
                     
                  
                  
                     
                        90 EUR/tonă pentru peștii demersali
                     
                     
                        270 EUR/tonă pentru cefalopode
                     
                     
                  
               
         
         
            
                     
                        FIȘA 2 
                     
                     
                        CATEGORIA DE PESCUIT 2 – TRAULERE PENTRU PESCUIT CREVEȚI
                     
                  
               
                     
                        1.
                              Zona de pescuit
                     
                  
               
                     
                        Peste 12 mile marine de la linia de bază, inclusiv zona de gestionare comună dintre Guineea-Bissau și Senegal, care ajunge la nord până la azimut 268°.
                     
                  
               
                     
                        2.
                              Unelte de pescuit autorizate
                     
                  
               
                     
                        2.1
                              Sunt autorizate traulul clasic cu panouri și alte unelte selective.
                     
                     
                        2.2
                              Sunt autorizate tangoanele.
                     
                     
                        2.3
                              Este interzisă utilizarea tuturor tipurilor de unelte de pescuit, a tuturor mijloacelor sau dispozitivelor care pot obtura ochiurile plaselor sau care au ca efect reducerea acțiunii lor selective. Cu toate acestea, pentru a se evita uzura sau ruperea plasei, este permis să se fixeze, exclusiv sub partea ventrală a sacului traulelor de fund, apărătoare de protecție din plasă sau orice alt material. Aceste apărători sunt fixate doar pe partea anterioară și pe părțile laterale ale sacului traulelor. În ceea ce privește partea dorsală a traulelor, utilizarea dispozitivelor de protecție este permisă cu condiția ca acestea să constea într-o singură bucată de plasă din același material ca și sacul, ale cărui ochiuri alungite măsoară minimum trei sute de milimetri.
                     
                     
                        2.4
                              Este interzisă dublarea firelor, simple sau din sfoară, care formează sacul traulelor.
                     
                  
               
                     
                        3.
                              Dimensiunea minimă autorizată a ochiului de plasă
                     
                  
               
                     
                        50 mm. 
                     
                  
               
                     
                        4.
                              Capturi accidentale
                     
                  
               
                     
                        4.1
                              Traulerele pentru pescuit creveți nu pot avea la bord mai mult de 15 % cefalopode și 70 % pește din totalul capturilor realizate în zona de pescuit a Guineei-Bissau la sfârșitul unei campanii de pescuit.
                     
                     
                        4.2
                              Orice depășire a procentajelor de capturi accidentale autorizate este sancționată în conformitate cu legislația Guineei-Bissau.
                     
                     
                        4.3
                              Cele două părți se consultă în cadrul comisiei mixte pentru a conveni cota autorizată pe baza unei recomandări a comitetului științific comun.
                     
                  
               
                     
                        5.
                              Tonaj autorizat/ Redevențe
                     
                  
               
                     
                        5.1
                              Tonajul autorizat (TRB) pentru primii doi ani ai protocolului  
                     
                  
                  
                     
                        3 700 TRB pe an
                     
                  
               
                     
                        5.2
                              Redevențele în EUR per TRB pentru primii doi ani ai protocolului  
                     
                  
                  
                     
                        395 EUR per TRB pe an
                     
                     
                        În cazul licențelor pe trei luni sau pe șase luni, redevențele sunt calculate pro rata temporis și majorate cu 4 % sau, respectiv, 2,5 %.
                     
                  
               
                     
                        5.3
                              Tonajul autorizat (TAC) începând cu al treilea an și până la sfârșitul protocolului
                     
                  
                  
                     
                        2 500 de tone pe an
                     
                  
               
                     
                        5.4
                              Redevențele în EUR pe tonă începând cu al treilea an și până la sfârșitul protocolului
                     
                  
                  
                     
                        280 EUR/tonă
                     
                  
               
               
            
                     
                        FIȘA 3 
                     
                     
                        CATEGORIA DE PESCUIT 3 – NAVE DE PESCUIT TON CU PLATFORMĂ ȘI PARAGATE
                     
                  
               
                     
                        1.
                              Zona de pescuit:
                     
                  
               
                     
                        1.1
                              Peste 12 mile marine de la linia de bază, inclusiv zona de gestionare comună dintre Guineea-Bissau și Senegal, care ajunge la nord până la azimut 268°.
                     
                     
                        1.2
                              Navele de pescuit ton cu platformă și paragate sunt autorizate să captureze momeală vie în scopul efectuării campaniei de pescuit în zona de pescuit a Guineei-Bissau.
                     
                  
               
                     
                        2.
                              Unelte autorizate:
                     
                  
               
                     
                        2.1
                              Undițe și lansete
                     
                     
                        2.2
                              Plasă-pungă cu momeală vie: 16 mm
                     
                  
               
                     
                        3.
                              Capturi accidentale: 
                     
                  
               
                     
                        3.1
                              Potrivit Convenției privind speciile migratoare și rezoluțiilor ICCAT, este interzis pescuitul următoarelor specii: rechinul pelerin (Cetorhinus maximus), rechinul alb (Carcharodon carcharias), rechinul-vulpe cu ochi mari (Alopias superciliosus), rechinul-ciocan din familia Sphyrnidae (cu excepția rechinului-ciocan tiburo), rechinul cu înotătoare albe (Carcharhinus longimanus) și rechinul tigru (Carcharhinus falciformis). Este interzis pescuitul rechinului-taur (Carcharias taurus) și al rechinului neted (Galeorhinus galeus).
                     
                     
                        3.2
                              Cele două părți se consultă în cadrul comisiei mixte în legătură cu actualizarea acestei liste ca urmare a recomandărilor științifice.
                     
                  
               
                     
                        4.
                              Tonaj autorizat/ Redevențe:
                     
                  
               
                     
                        4.1
                              Avans forfetar anual 
                     
                  
                  
                     
                        2 500 EUR pentru 45,5 tone per navă 
                     
                  
               
                     
                        4.2
                              Redevențe suplimentare per tonă pescuită 
                     
                  
                  
                     
                        55 EUR/tonă 
                     
                  
               
                     
                        4.3
                              Numărul de nave autorizate să pescuiască
                     
                  
                  
                     
                        13 nave
                     
                  
               
            
               
            
                     
                        FIȘA 4 
                     
                     
                        CATEGORIA DE PESCUIT 4 – NAVE DE PESCUIT TON CONGELATOARE CU PLASĂ-PUNGĂ ȘI NAVE DE PESCUIT CU PARAGATE
                     
                  
               
                     
                        .
                              Zona de pescuit:
                     
                  
               
                     
                        Peste 12 mile marine de la linia de bază, inclusiv zona de gestionare comună dintre Guineea-Bissau și Senegal, care ajunge la nord până la azimut 268°.
                     
                  
               
                     
                        2.
                              Unelte autorizate:
                     
                  
               
                     
                        Plase-pungă și paragate plutitoare
                     
                  
               
                     
                        3.
                              Capturi accidentale: 
                     
                  
               
                     
                        Potrivit Convenției privind speciile migratoare și rezoluțiilor ICCAT, este interzis pescuitul următoarelor specii: rechinul pelerin (Cetorhinus maximus), rechinul alb (Carcharodon carcharias), rechinul-vulpe cu ochi mari (Alopias superciliosus), rechinul-ciocan din familia Sphyrnidae (cu excepția rechinului-ciocan tiburo), rechinul cu înotătoare albe (Carcharhinus longimanus) și rechinul tigru (Carcharhinus falciformis). Este interzis pescuitul rechinului-taur (Carcharias taurus) și al rechinului neted (Galeorhinus galeus).
                     
                     
                        Cele două părți se consultă în cadrul comisiei mixte în legătură cu actualizarea acestei liste ca urmare a recomandărilor științifice.
                     
                  
               
                     
                        4.
                              Tonaj autorizat/ Redevențe:
                     
                  
               
                     
                        4.1
                              Avans forfetar anual 
                     
                  
                  
                     
                        4 500 EUR pentru 64,3 tone per navă de pescuit cu plasă-pungă  
                     
                     
                        3 000 EUR pentru 54,5 tone per navă de pescuit cu paragate
                     
                  
               
                     
                        4.2
                              Redevență suplimentară per tonă capturată 
                     
                  
                  
                     
                        70 EUR/tonă pentru navele de pescuit cu plasă-pungă
                     
                     
                        55 EUR/tonă pentru navele de pescuit cu paragate
                     
                  
               
                     
                        4.3
                              Redevențele aplicabile navelor auxiliare
                     
                  
                  
                     
                        3 000 EUR pe an pe navă
                     
                  
               
                     
                        4.4
                              Numărul de nave autorizate să pescuiască 
                     
                  
                  
                     
                        28 de nave
                     
                  
               
            
               
            
                     
                        FIȘA 5
                     
                     
                        CATEGORIA DE PESCUIT 5 – NAVE DE PESCUIT PEȘTI PELAGICI MICI
                     
                  
               
                     
                        1.
                              Zona de pescuit
                     
                  
               
                     
                        Peste 12 mile marine de la linia de bază, inclusiv zona de gestionare comună dintre Guineea-Bissau și Senegal, care ajunge la nord până la azimut 268°.
                     
                  
               
                     
                        2.
                              Nave și unelte autorizate
                     
                  
               
                     
                        Numai navele cu o capacitate mai mică sau egală cu 5 000 GT sunt autorizate în conformitate cu legislația Guineei-Bissau.
                     
                     
                        Uneltele autorizate sunt traulul pelagic și plasa-pungă industrială.
                     
                  
               
                     
                        3.
                              Dimensiunea minimă autorizată a ochiului de plasă
                     
                  
               
                     
                        70 mm pentru traule
                     
                  
               
                     
                        4.
                              Capturi accidentale
                     
                  
               
                     
                        4.1
                              Traulerele nu pot avea la bord mai mult de 10 % alți pești decât pelagici, 10 % cefalopode și 5 % crustacee din totalul capturilor realizate în zona de pescuit a Guineei-Bissau la sfârșitul unei campanii de pescuit.
                     
                     
                        4.2
                              Orice depășire a procentajelor de capturi accidentale autorizate este sancționată în conformitate cu legislația Guineei-Bissau.
                     
                     
                        4.3
                              Cele două părți se consultă în cadrul comisiei mixte pentru a conveni cota autorizată pe baza unei recomandări a comitetului științific comun.
                     
                  
               
                     
                        5.
                              Tonaj autorizat/ Redevențe
                     
                  
               
                     
                        5.1
                              Tonajul autorizat (TRB) pentru primii doi ani ai protocolului 
                     
                  
                  
                     
                        15 000 TRB pe an
                     
                  
               
                     
                        5.2
                              Redevențele în EUR per TRB pentru primii doi ani ai protocolului
                     
                  
                  
                     
                        250 EUR per TRB pe an
                     
                     
                        În cazul licențelor pe trei luni sau pe șase luni, redevențele sunt calculate pro rata temporis și majorate cu 4 % sau, respectiv, 2,5 %.
                     
                  
               
                     
                        5.3
                              Tonajul autorizat (TAC) începând cu al treilea an și până la sfârșitul protocolului
                     
                  
                  
                     
                        18 000 de tone pe an
                     
                  
               
                     
                        5.4
                              Redevențele în EUR pe tonă începând cu al treilea an și până la sfârșitul protocolului
                     
                  
                  
                     
                        100 EUR/tonă (nave mai mari de 1 000 GT)
                     
                     
                        75 EUR/tonă (nave cu un tonaj mai mic sau egal cu 1 000 GT)
                     
                  
               
            
            
               
            
               Noțiunea de campanie de pescuit:
            
            
               În sensul prezentului apendice, durata unei campanii de pescuit a unei nave europene este definită după cum urmează:
            
            
               – fie ca perioada de timp care se scurge între o intrare în zona de pescuit a Guineei-Bissau și o ieșire din această zonă;
            
            
               – fie ca perioada de timp care se scurge între o intrare în zona de pescuit a Guineei-Bissau și o transbordare;
            
            
               – fie ca perioada de timp care se scurge între o intrare în zona de pescuit a Guineei-Bissau și o debarcare în Guineea-Bissau.
            
            
               Apendicele 3
            
            
               SISTEMUL DE MONITORIZARE A NAVELOR (Vessel monitoring system - VMS)
            
            
         
         
            
               1.
                     Mesajele de poziție ale navelor – Sistemul VMS
            
            
               Prima poziție înregistrată după intrarea în zona Guineei-Bissau va fi identificată prin codul „ENT”. Toate pozițiile subsecvente vor fi identificate prin codul „POS”, cu excepția primei poziții înregistrate după ieșirea din zona Guineei-Bissau, care va fi identificată prin codul „EXI”.
            
            
               CMP al statului de pavilion asigură procesarea automată și, dacă este cazul, transmiterea electronică a mesajelor de poziție. Mesajele de poziție trebuie înregistrate în mod securizat și păstrate timp de trei ani.
            
            
               2.
                     Efectuarea transmisiilor de către navă în caz de pană a sistemului VMS
            
            
               Comandantul trebuie să se asigure că sistemul VMS al navei sale este pe deplin operațional în orice moment și că mesajele de poziție sunt transmise în mod corect către CMP al statului de pavilion.
            
            
               În caz de pană, sistemul VMS al navei trebuie reparat sau înlocuit în termen de 30 zile. După încheierea acestui termen, nava respectivă nu va mai fi autorizată să pescuiască în zona de pescuit a Guineei-Bissau.
            
            
               Navele care pescuiesc în zona Guineei-Bissau și al căror sistem VMS este defectuos vor trebui să își comunice mesajele de poziție prin e-mail, prin radio sau prin fax către CMP al statului de pavilion cel puțin la fiecare patru ore, transmițând toate informațiile obligatorii.
            
            
               3.
                     Comunicarea securizată a mesajelor de poziție către Guineea-Bissau
            
            
               CMP al statului de pavilion transmite automat mesajele de poziție ale navelor vizate către CMP al Guineei-Bissau. CMP al statului de pavilion și cel al Guineei-Bissau fac schimb de adrese electronice de contact și se informează reciproc fără întârziere cu privire la orice modificare a acestor adrese.
            
            
               Transmiterea mesajelor de poziție între CMP al statului de pavilion și cel al Guineei-Bissau se face pe cale electronică printr-un sistem securizat de comunicare.
            
            
               CMP al Guineei-Bissau informează fără întârziere CMP al statului de pavilion și Uniunea cu privire la orice întrerupere în recepționarea mesajelor de poziție consecutive ale unei nave titulare a unei autorizații de pescuit, câtă vreme nava respectivă nu și-a notificat ieșirea din zona de pescuit.
            
            
               4.
                     Defecțiuni ale sistemului de comunicații
            
            
               Guineea-Bissau asigură compatibilitatea dintre echipamentele sale electronice și cele ale CMP al statului de pavilion și informează imediat Uniunea cu privire la orice disfuncție în comunicarea și recepționarea mesajelor de poziție, în vederea găsirii unei soluții tehnice în cel mai scurt timp posibil. Comisia mixtă este sesizată în legătură cu orice eventual litigiu.
            
            
               Comandantul va fi considerat responsabil de orice act de manipulare dovedită a sistemului VMS al navei de natură să perturbe funcționarea acestuia sau să falsifice mesajele de poziție. Orice infracțiune va fi sancționată în conformitate cu legislația în vigoare a Guineei-Bissau.
            
            
               5.
                     Revizuirea frecvenței mesajelor de poziție
            
            
               Pe baza unor documente justificative care dovedesc o infracțiune, Guineea-Bissau poate solicita, cu copie către Uniune, din partea CMP al statului de pavilion să reducă la 30 de minute, pe perioada stabilită pentru anchetă, intervalul de transmitere a mesajelor de poziție ale unei nave. Aceste documente justificative trebuie să fie trimise de Guineea-Bissau către CMP al statului de pavilion și Uniunii. CMP al statului de pavilion trimite imediat Guineei-Bissau mesajele de poziție conform noii frecvențe.
            
            
               La sfârșitul perioadei de inspecție determinate, Guineea-Bissau informează CMP al statului de pavilion și Uniunea cu privire la eventualele măsuri subsecvente.
            
            
            
               6.
                     Comunicarea mesajelor VMS către Guineea-Bissau
            
            
                     
                        Date
                     
                  
                  
                     
                        Cod
                     
                  
                  
                     
                        Obligatoriu/ Facultativ 
                     
                  
                  
                     
                        Conținut
                     
                  
               
                     
                        Începutul înregistrării
                     
                  
                  
                     
                        SR
                     
                  
                  
                     
                        O
                     
                  
                  
                     
                        Date referitoare la sistem care indică începutul înregistrării
                     
                  
               
                     
                        Destinatar
                     
                  
                  
                     
                        AD
                     
                  
                  
                     
                        O
                     
                  
                  
                     
                        Date referitoare la mesaj – Destinatar, codul alfa-3 al țării (ISO-3166)
                     
                  
               
                     
                        Expeditor
                     
                  
                  
                     
                        FR
                     
                  
                  
                     
                        O
                     
                  
                  
                     
                        Date referitoare la mesaj – Expeditor, codul alfa-3 al țării (ISO-3166)
                     
                  
               
                     
                        Statul de pavilion
                     
                  
                  
                     
                        FS
                     
                  
                  
                     
                        O
                     
                  
                  
                     
                        Date referitoare la mesaj – Statul de pavilion, codul alfa-3 (ISO-3166)
                     
                  
               
                     
                        Tipul mesajului
                     
                  
                  
                     
                        TM
                     
                  
                  
                     
                        O
                     
                  
                  
                     
                        Date referitoare la mesaj – Tipul mesajului (ENT, POS, EXI, MAN)
                     
                  
               
                     
                        Indicativ de apel radio (IRCS)
                     
                  
                  
                     
                        RC
                     
                  
                  
                     
                        O
                     
                  
                  
                     
                        Date referitoare la navă – Indicativul de apel radio internațional al navei (IRCS)
                     
                  
               
                     
                        Număr de referință intern al părții contractante
                     
                  
                  
                     
                        IR
                     
                  
                  
                     
                  
                  
                     
                        Date referitoare la navă – Numărul unic al părții contractante, cod alfa-3 (ISO-3166) urmat de număr
                     
                  
               
                     
                        Numărul de înregistrare extern
                     
                  
                  
                     
                        XR
                     
                  
                  
                     
                        O
                     
                  
                  
                     
                        Date referitoare la navă – Număr marcat pe partea laterală a navei (ISO 8859.1)
                     
                  
               
                     
                        Latitudine
                     
                  
                  
                     
                        LT
                     
                  
                  
                     
                        O
                     
                  
                  
                     
                        Date referitoare la poziția navei – poziția în grade și grade zecimale N/S DD.ddd (WGS84)
                     
                  
               
                     
                        Longitudine
                     
                  
                  
                     
                        LG
                     
                  
                  
                     
                        O
                     
                  
                  
                     
                        Date referitoare la poziția navei – poziția în grade și grade zecimale E/V DD.ddd (WGS84)
                     
                  
               
                     
                        Curs
                     
                  
                  
                     
                        CO
                     
                  
                  
                     
                        O
                     
                  
                  
                     
                        Cursul navei pe scala de 360°
                     
                  
               
                     
                        Viteză 
                     
                  
                  
                     
                        SP
                     
                  
                  
                     
                        O
                     
                  
                  
                     
                        Viteza navei în zeci de noduri
                     
                  
               
                     
                        Dată
                     
                  
                  
                     
                        DA
                     
                  
                  
                     
                        O
                     
                  
                  
                     
                        Date referitoare la poziția navei – Data de înregistrare a poziției UTC (AAAALLZZ)
                     
                  
               
                     
                        Ora
                     
                  
                  
                     
                        TI
                     
                  
                  
                     
                        O
                     
                  
                  
                     
                        Date referitoare la poziția navei – Ora de înregistrare a poziției UTC (OOMM)
                     
                  
               
                     
                        Sfârșitul înregistrării
                     
                  
                  
                     
                        ER
                     
                  
                  
                     
                        O
                     
                  
                  
                     
                        Date referitoare la sistem care indică sfârșitul înregistrării
                     
                  
               
         
            
            
               Informațiile următoare sunt necesare în timpul transmisiei pentru a permite CMP al Guineei-Bissau să identifice CMP-ul emițător:
            
            
               Adresa IP a serverului CMP și/sau referințe DNS
            
            
               Certificat SSL (întregul lanț al autorităților de certificare)
            
            
               Fiecare transmitere de date este structurată după cum urmează:
            
            
               Caracterele utilizate trebuie să fie conforme cu standardul ISO 8859.1
            
            
               O bară oblică dublă (//) și codul „SR” marchează începutul mesajului
            
            
               Fiecare element de date este identificat prin codul său și este separat de celelalte elemente de date printr-o bară oblică dublă (//)
            
            
               O bară oblică simplă (/) separă codul și datele
            
            
               Codul „ER” urmat de o bară oblică dublă (//) indică sfârșitul mesajului
            
            
               
            
               Apendicele 4
            
            
            
               Punerea în aplicare a sistemului electronic de raportare a activităților de pescuit (sistemul ERS)
            
            
            
               Înregistrarea datelor de pescuit și comunicarea declarațiilor prin ERS 
            
            
               (1)
                     Comandantul unei nave de pescuit a Uniunii titulare ale unei licențe de pescuit eliberate în temeiul prezentului protocol trebuie, atunci când se află în zona de pescuit: 
            
            
               a)
                     să înregistreze fiecare intrare și ieșire din zona de pescuit printr-un mesaj specific care să indice cantitățile din fiecare specie deținute la bord în momentul intrării sau ieșirii din zona de pescuit, precum și data, ora și poziția respectivei intrări sau ieșiri. Acest mesaj este transmis cel târziu cu două ore înainte de intrare sau ieșire către CMP al Guineei-Bissau, prin intermediul ERS sau prin alte mijloace de comunicare; 
            
            
               b)
                     să înregistreze zilnic poziția navei la prânz dacă nu s-a desfășurat nicio activitate de pescuit. 
            
            
               c)
                     să înregistreze, pentru fiecare operațiune de pescuit realizată, poziția, tipul de unelte de pescuit, cantitățile din fiecare specie capturate și distincția dintre capturile reținute la bord și capturile aruncate înapoi în mare. Fiecare specie trebuie identificată prin codul său alfa 3 al FAO; cantitățile sunt exprimate în kilograme de greutate în viu și, dacă se cere, în număr de exemplare. 
            
         
         
            
               d)
                     să transmită zilnic către statul său de pavilion, cel târziu până la ora 24:00, datele înregistrate în jurnalul de pescuit electronic; această transmitere se efectuează pentru fiecare zi petrecută în zona de pescuit, inclusiv pentru absența capturilor. Se efectuează, de asemenea, înainte de părăsirea zonei de pescuit.
            
            
               (2)
                     Responsabilitatea pentru exactitatea datelor înregistrate și transmise îi revine comandantului. 
            
            
               (3)
                     În conformitate cu dispozițiile capitolului IV din anexa la prezentul protocol, statul de pavilion pune datele ERS la dispoziția Centrului de monitorizare a pescuitului (CMP) al Guineei-Bissau. 
            
            
               Datele în format UN/CEFACT sunt transportate prin rețeaua FLUX pusă la dispoziție de Comisia Europeană. 
            
            
               În mod alternativ, până la sfârșitul perioadei de tranziție, datele sunt transportate prin intermediul DEH (Data Exchange Highway) în format UE-ERS (v 3.1).
            
            
               CMP al statului de pavilion transmite în mod automat și fără întârziere mesajele cu caracter instantaneu (COE, COX, PNO) provenind de la navă către CMP al Guineei-Bissau. Alte tipuri de mesaje se transmit, de asemenea, în mod automat, o dată pe zi, începând cu data utilizării efective a formatului UN-CEFACT sau, între timp, se pun la dispoziția CMP al Guineei-Bissau, fără întârziere, la cererea adresată automat către CMP al statului de pavilion prin nodul central al Comisiei Europene. Începând cu punerea în aplicare efectivă a noului format, această din urmă modalitate de punere la dispoziție se va aplica doar cererilor specifice privind datele istorice.
            
            
               (4)
                     CMP al Guineei-Bissau confirmă primirea datelor ERS instantanee care îi sunt transmise, trimițând un mesaj de confirmare de primire și confirmând valabilitatea mesajului primit. Nu se transmite nicio confirmare de primire pentru datele pe care Guineea-Bissau le primește ca răspuns la o cerere introdusă chiar de această țară. Guineea-Bissau tratează toate datele ERS în regim de confidențialitate. 
            
            
            
               Defectarea sistemului electronic de transmisie de la bordul navei sau a sistemului de comunicații
            
            
               (5)
                     CMP al statului de pavilion și CMP al Guineei-Bissau se informează reciproc fără întârziere cu privire la orice eveniment care ar putea afecta transmiterea datelor ERS referitoare la una sau mai multe nave. 
            
            
               (6)
                     În cazul în care CMP al Guineei-Bissau nu primește datele care trebuie să fie transmise de către o navă, acesta informează fără întârziere CMP al statului de pavilion. CMP al statului de pavilion investighează în cel mai scurt timp cauzele acestui eșec în ceea ce privește primirea datelor ERS și informează CMP al Guineei-Bissau cu privire la rezultatul acestor investigații. 
            
            
               (7)
                     În cazul unei defecțiuni a transmisiei între navă și CMP al statului de pavilion, CMP al statului de pavilion notifică de îndată acest lucru comandantului sau operatorului navei sau reprezentantului (reprezentanților) lor. La primirea unei astfel de notificări, comandantul navei transmite datele lipsă autorităților competente ale statului de pavilion, prin orice mijloc de telecomunicații adecvat, în fiecare zi până cel târziu la ora 24:00.
            
            
               (8)
                     În cazul unei defecțiuni a sistemului electronic de transmisie instalat la bordul navei, comandantul sau operatorul navei trebuie să se asigure că sistemul ERS este reparat sau înlocuit în termen de 10 zile de la detectarea defecțiunii. După expirarea acestui termen, nava nu mai este autorizată să pescuiască în zona de pescuit și trebuie să o părăsească sau să facă escală într-un port din Guineea-Bissau în mai puțin de 24 de ore. Nava nu este autorizată să părăsească portul sau să revină în zona de pescuit decât după ce CMP al statului său de pavilion a stabilit că sistemul ERS funcționează din nou în mod corect.
            
            
               (9)
                     În cazul în care Guineea-Bissau nu primește aceste date din cauza funcționării defectuoase a sistemelor electronice aflate sub supravegherea părții europene sau a Guineei-Bissau, partea în cauză ia măsuri prompte pentru a soluționa problema în cel mai scurt timp. Rezolvarea problemei este imediat notificată celeilalte părți. 
            
            
               (10)
                     CMP al statului de pavilion transmite CMP al Guineei-Bissau la fiecare 24 de ore, utilizând orice mijloc de comunicare electronică disponibil, toate datele ERS primite de statul de pavilion de la ultima transmitere. Aceeași procedură se poate aplica la cererea Guineei-Bissau în cazul unei operațiuni de întreținere cu o durată mai mare de 24 de ore, care afectează sistemele aflate sub supravegherea părții europene. Guineea-Bissau își informează serviciile de control competente, astfel încât navele Uniunii să nu fie considerate ca fiind în situație de nerespectare a obligației de transmitere a datelor lor ERS. CMP al statului de pavilion se asigură că datele care lipsesc sunt introduse în baza de date electronică păstrată în conformitate cu punctul 3.
            
            
               ANEXA II
            
            
               Sfera de competență și procedura pentru stabilirea poziției Uniunii în cadrul comisiei mixte
            
            
            
               1.Comisia este autorizată să negocieze cu Republica Guineea-Bissau și, dacă este cazul, sub rezerva respectării punctului 3 și a punctelor următoare din prezenta anexă, să aprobe în numele Uniunii modificările aduse protocolului referitoare la următoarele aspecte:
            
            
               (a)revizuirea posibilităților de pescuit și, prin urmare, a contribuției financiare în conformitate cu articolul 8 alineatele (2) și (4) din protocol;
            
         
         
            
               (b)adaptarea modalităților de implementare a sprijinului sectorial în conformitate cu articolul 5 din protocol;
            
            
               (c)adaptarea măsurilor de gestionare care intră în sfera de competență a comisiei mixte în conformitate cu articolul 6 alineatul (4) și articolul 7 alineatul (4) și, de asemenea, de adaptare a dispozițiilor referitoare la condițiile de exercitare a activităților de pescuit în conformitate cu articolul 8 alineatul (5) din protocol.
            
            
               2.În cadrul comisiei mixte instituite prin acordul de parteneriat, Uniunea:
            
            
               (a)acționează în conformitate cu obiectivele pe care le urmărește în cadrul politicii comune în domeniul pescuitului;
            
            
               (b)încurajează pozițiile care sunt compatibile cu normele pertinente adoptate de către organizațiile regionale de gestionare a pescuitului și în cadrul gestionării comune cu statele de coastă.
            
            
               3.Atunci când se prevede adoptarea, în cadrul unei reuniuni a comisiei mixte, a unei decizii referitoare la modificări ale protocolului, astfel cum se prevede la punctul 1, se iau măsurile necesare pentru ca poziția care va fi exprimată în numele Uniunii să țină seama de cele mai recente informații relevante de ordin statistic, biologic sau de altă natură transmise Comisiei.
            
            
               4.În acest scop și pe baza informațiilor respective, serviciile Comisiei transmit Consiliului sau grupurilor de pregătire ale acestuia, spre examinare și aprobare, un document pregătitor care prezintă în detaliu elementele specifice ale poziției propuse a Uniunii, cu suficient timp înainte de reuniunea relevantă a comisiei mixte.
            
            
               5.Se consideră că poziția Uniunii avută în vedere în documentul pregătitor este aprobată, cu excepția cazului în care un număr de state membre echivalent cu o minoritate de blocare obiectează în cadrul unei reuniuni a grupului de pregătire al Consiliului sau în termen de douăzeci de zile de la primirea documentului pregătitor, în funcție de care dintre aceste situații intervine mai întâi. În caz de obiecții, se sesizează Consiliul cu privire la chestiunea respectivă.
            
            
               6.Dacă, în cadrul unor reuniuni ulterioare ale comisiei mixte, inclusiv la fața locului, este imposibil să se ajungă la un acord, chestiunea este trimisă din nou Consiliului sau grupurilor sale de pregătire, în conformitate cu procedura prevăzută la punctele 4 și 5, pentru ca poziția Uniunii să țină seama de noile elemente.
            
            
               7.Comisia este invitată să ia, în timp util, toate măsurile necesare pentru a asigura realizarea acțiunilor subsecvente deciziei comisiei mixte, inclusiv, atunci când este cazul, publicarea deciziei relevante în Jurnalul Oficial al Uniunii Europene și prezentarea eventualelor propuneri necesare pentru punerea în aplicare a acestei decizii.